SIRIJA:Rusi na granični prelaz ispalili raketu | Skandalozno\nUpozorenje ERDOGANU: Rusi na granični prelaz sa TURSKOM ispalili raketu ISKANDER!\nPre nekoliko dana ruski ministar spoljnih poslova Sergej Lavrov objavio je da njihove snage neće dopustiti da teroristi rašire teritorije oko Alepa.\nNaime, uprkos potpisanom primirju s velikim brojem terorističkih grupa, one su nastavile da napadaju i imale izvesnih uspeha zahvaljujući snabdevanju i pojačanjima iz Turske.\nStoga je Rusija poslednjih dana utrostručila broj vazdušnih udara oko Alepa i u provinciji Idlib. Pri tom, izvori s terena navodili su da ruski avioni besno napadaju sve puteve snabdevanja terorista k Turskoj.\nIstovremeno, u Siriju su prebačeni protivpodmornički avioni radi zaštite ruske flote i obuzdavanja turske mornarice koja se koncentrisala u tom delu Mediterana.\n(Skandalozno.rs, Izvor: vesti-online.com, foto: pixabay)\nBudite prvi sa komentarom na članku "Upozorenje ERDOGANU: Rusi na granični prelaz sa TURSKOM ispalili raketu ISKANDER!"


Izvor: Sportske.net, 06.Dec.2019, 20:07\nKako prenose španski mediji, vezista Barselone Karlos Alenja će u januaru napustiti redove katalonskog kluba.\nNema za njega mesta na "Kamp Nouu" u ovom trenutku, pa su u klubu rešili da ga pošalju na pozajmicu.\nVeliki broj klubova je pokazao interesovanje za njegove usluge, bilo je priče da bi mogao da se preseli u redove Totenhema ili Milana, ali izgleda da ostaje u Primeri.\nNaime, Hetafe i Barsa su postigli >> Pročitaj celu vest na sajtu Sportske.net << dogovor, pa će Alenja do kraja sezone braniti boje kluba iz predgrađa Madrida.\nU svojim redovima ga je htela i Selta, interesovanje su pokazali i Betis i Granada, ali je izgleda Hetafe bio najbrži, pa će se španski vezista u nastavku sezone za minute, između ostalih, boriti i sa reprezentativcem Srbije Nemanjom Maksimovićem.\nLester sprema pojačanja za januarski rok...Kako prenose španski mediji, Lester bi mogao da pokvari planove Sevilji...Naime, Andalužani su zainteresovani za vezistu Bresta Ibrahima Dijaloa, ali je 20-godišnji fudbaler na listi želja i kluba sa "King Pauera"...Dijalo je ponikao u Monaku, ove sezone...


K 3 J F 2 EQ7\nAUY XK8 WN6\nD R W J KLE\nPrema podacima PKS za prvih devet meseci 2021. godine izvoz oblovine je, u odnosu na isti period 2020. povećan za 98%, a rezane građe za 41%. „Izvoz oblovine hrasta i četinara 2021. dvostruko je veći od izvoza u 2020. a iznosio je 14 miliona dolara za hrast i 7 miliona dolara za čamove trupce”. Ako uzmemo da je prosečna cena kubika hrastovih trupaca 250 evra, proizilazi da je za 9 meseci 2021. godine iz Srbije izvezeno 56.000 kubika hrastovih trupaca. Po istoj metodologiji i prosečnoj ceni od 120 evra po kubiku za trupce čamovine, proizilazi da je u istom periodu izvezeno 58.000 kubika čamovih trupaca.\nS obzirom da nedostaju podaci o izvozu ostalih vrsta drveta 2021. godine (jasen, bukva, topola), podsećamo da je prema podacima Uprave carina, o čemu smo već pisali, iz Srbije 2017/2018. godine izvezeno oko 50.000 m3 trupaca hrasta, 55.000 m3 jasena i 35.000 m3 bukve, a prema podacima PKS 2020. godine je znatno povećan izvoz trupaca hrasta, topole i bukve… „Izvoz hrastove oblovine iznosio je 2020. godine 8,6 miliona dolara i povećan je u odnosu na 2019. godinu za 78,4%. Izvoz topole je iznosio 478 hiljada dolara i povećan je u odnosu na 2019. godinu za 54,4%, dok je izvoz bukve iznosio 259 hilјada dolara i povećan je za 267%”.\nTreba istaći da smo, ukrštanjem niza podataka još prošle godine zaključili da je „iz Srbije 2020. godine izvezeno 43.000 m3 hrastovih trupaca, a kad se ovome dodaju podaci o izvozu ostalih vrsta drveta (jasena, bukve, topole i čamovine) onda je to znatno više, a među drvoprerađivačima kruže tvrdnje da se radi o količinama koje prevazilaze 150.000 kubika trupaca koji godišnje završe na stranom tržištu”.\nPa kad se ponovo vratimo tvrdnji PKS da je za prvih devet meseci 2021. godine izvoz oblovine, u odnosu na isti period 2020. povećan za 98% odgovorno možemo tvrditi da se izvoz trupaca iz Srbije 2021. godine kreće oko 300.000 metara kubnih, a tu količinu bi u našoj zemlji u proseku moglo da preradi 60 osrednjih pilana, koje bi godišnje rezale prosečno 5.000 kubika trupaca i u zavisnosti od nivoa finalizacije, mogle zaposliti preko 1000 radnika.\nZačuđuje kako ovako jednostavna računica ne dopire do onih koji u ovoj zemlji odlučuju, mada je Vlada Republike Srbije drvnu industriju i industriju nameštaja uvrstila u jednu od četiri prioritetne industrijske grane od značaja za dalji razvoj naše zemlje. Drvnoj industriji je primarno potrebna sirovina, zatim veći nivo finalizacije vredne sirovine i promocija većeg korišćenja drveta, kao održive, obnovljive i ekološki prihvatljive sirovine, pri čemu se ne opterećuju šume i ekosistem u celini. Šumarstvo, prerada drveta i industrija nameštaja su privredne delatnosti povezane u lanac stvaranja dodate vrednosti i kao takvi su pravi primer kružne ekonomije kao strateške odrednice politika EU. Saradnja šumarstva i drvne industrije predstavlja ključni odnos na šumi bazirane ekonomije, a u toj saradnji uvek ima prostora za poboljšanja. Kada se uzmu u obzir činjenice o netransparentnoj raspodeli trupaca, korupciji i mitu, bez kojih se, kako tvrde drvoprerađivači, do trupaca iz državnih šuma teško može doći, preprodaji, cenama i izvozu vredne sirovine, slobodno se može reći da u ovoj oblasti ima nereda i da ga država toleriše.\nI dok iz naše zemlje zabrinjavajuće raste izvoz vredne sirovine, a neki drvoprerađivači zbog nedostatka trupaca otpuštaju radnike, jasno je da problemi koji muče privrednike i državu nisu isti. Nakon dvogodišnje pandemije u relativnom oporavku ekonomije i povećanoj potražnji roba, posebno repromaterijala, bio je očekivan nekontrolisan rast cena, a kada se tome dodaju veliki državni paketi pomoći privredi, ili kako to kažu besplatan novac, onda je inflacija neminovna posledica. Cene nekih repromaterijala su porasle od 20 do 120 procenata, tvrde privrednici, čije bi praćenje i povećanje cena samo punilo magacine i smanjilo prilično lošu prodaju. Veća potražnja je uzrokovala veće cene sirovine i energenata, a u nestabilnijim tržišnim tokovima i cene transporta su enormno povećane. Nije, međutim, izvesno kada će ponuda narasti, a cene opet pasti, ali je očigledno da ćemo se morati navići na više stope inflacije, pa će rast cena biti nastavljen i kad prođu efekti pandemije... Uz energetske, kod nas su aktuelne i ekološke teme i zaštita životne sredine, koje se kroz različite oblike eksploatišu i ponekad zloupotrebljavaju, tako da o trupcima, šumarstvu i preradi drveta, država nema vremena da razmišlja.


Srbija u ponedeljak otvara dva nova poglavlja sa EU\nSrbija će sutra, kako je najavljeno, otvoriti dva nova poglavlja u pristupnim pregovorima sa Evropskom unijom i tako imati skor od osam otvorenih i dva privremeno zatvorena poglavlja na svom putu ka članstvu u EU. Poglavlja 20 i 26 biće otvorena, a 26 odmah i privremeno zatvoreno na petoj Međuvladinoj konferenciji u Briselu. Poglavlje 26 odnosi se na kulturu i obrazovanje, a Poglavlje 20 na preduzetništvo i industrijsku politiku.\nDva važna poglavlja za tok pregovora, Poglavlja 23 - pravosudje i osnovna prava i Poglavlje 24 - pravda, sloboda i bezbednost, otvorena su jula 2016. godine, posle kraćeg odlaganja zbog protivljenja Hrvatske koja je kao uslov imala nekoliko zahteva.\nPoglavlja 5 i 25 koja se odnose na javne nabavke i nauku i istraživanje, otvorena su 13. decembra.


Grendal: Sporazum Kosova i Srbije može da se postigne do kraja ove godine - Kosovo Online\nGrendal: Sporazum Kosova i Srbije može da se postigne do kraja ove godine\n3. Maj 2022. • 17:26\nNorveški ambasador Jens Erik Grendal smatra da je situacija na Кosovu i u regionu mirna uprkos rastućoj zabrinutosti nakon napada Rusije na Ukrajinu. U intervjuu za Kosovo pres rekao je i da je neophodno postizanje sporazuma sa Srbijom, kao i da bi to moglo da se dogodi do kraja ove godine, prenosi Ljajmi.\nKako je rekao iako veruje da sistem nalepnica funkcioniše veoma dobro, potreban je konačan dogovor o registarskim tablicama, ali i o svim ostalim pitanjima koja ostaju da se sprovedu briselskim sporazumima.\n"Voleli bismo da vidimo slobodu kretanja, slobodu putovanja, da dokumentaciju prihvataju svi, registarske tablice i automobile, pod uslovom da ispunjavaju kriterijume najbolje evropske prakse za automobilske tablice. Zato se nadam da će uskoro doći do rešenja za ovaj problem, kako bismo što pre imali slobodno kretanje robe, ljudi i usluga", rekao je on.\nGrendal je rekao da poštuje stavove Кosova za pregovaračkim stolom i dodaje da je dobro biti oprezan. On je ponovio da njegova zemlja podržava dijalog Кosova i Srbije koji bi doveo do konačnog sporazuma uz obostrano priznanje.\n"Poštujemo stavove Кosova i razumemo da nije lako postići sporazum. Mislim da je veoma dobro biti oprezan i dobro razmotriti implementaciju. Ne mislim da će ubrzanje biti od koristi, jer može biti problema, prave se obilaznice, pa je važno da se na tome radi veoma pažljivo i ozbiljno. Naravno, podržavamo vladu Кosova za pozitivan proces dijaloga za postizanje konačnog sporazuma sa Srbijom i EU. To je ono što poručujemo i vlastima u Beogradu, kao i da ulože napore da dođu i nađu zajednički jezik sa Кosovom po ovim pitanjima. Shvatam da je za to potrebno vreme, ali se apsolutno nadam, i optimista sam da će u nekom trenutku, biti dogovora, ali ne mislim da će to biti lak put", rekao je on.\nDodaje da ima mnogo pitanja o kojima treba razgovarati, kao i da postoji mnogo komplikovanih faktora koji imaju posledice po obe strane.\n"Razumem da bi obe strane želele da vide kakve bi posledice moglo da ima postizanje sporazuma. Ali da, podržavamo proces, podržavamo dijalog koji vodi Lajčak u Briselu i apsolutno se nadamo da će strane postići dogovor", rekao je Grendal i dodao da je optimista i da veruje da bi sporazum mogao da se postigne ove godine.\nGovoreći o situaciji na Kosovu, on kaže da misli da je stabilna, ali da je veoma važno biti oprezan i pažljiv. Ističe da se oslanja na informacije koje ambasada dobija od bezbednosnih organizacija na Kosovu, kao što su KBS i Kfor, Euleks i OEBS.\n"Dakle, pratimo savete i informacije koje dobijamo od vlasti na Kosovu i od institucija. Naravno, duboko smo zabrinuti zbog nedavne pucnjave u Zubinom Potoku. Mi smo to osudili, podržali smo vladu Kosova, zabrinuti smo zbog ovih incidenata i mislimo da predstavljaju realnu pretnju stabilnosti. Кoliko ja znam, nije se moglo tačno utvrditi ko su počinioci. Tako da mislim da moramo sačekati da se istraga završi, ali svaki takav incident je apsolutno neprihvatljiv i ne bi trebalo da se desi ni na koji način. U vezi sa tim konkretnim incidentom zabrinuti smo, ali generalno, mislim da je region unutar i oko Кosova bio prilično stabilan čak i nakon izbijanja sukoba u Ukrajini", izjavio je Grendal.\nKada se radi o situaciji u Ukrajini, Grendal kaže da je Srbija glasanjem podržala rezoluciju u kojoj se osuđuje Rusija, ali da što se tiče sankcija, Norveška pomno prati poteze Srbije.\n"Pažljivo pratimo šta svaka zemlja radi u tom pogledu. Definitivno će biti interesantno videti koji sledeći korak će Srbija preduzeti kada razvoj događaja krene dalje", izjavio je Grendal.\nGrendal je podsetio i da je Norveška jedna od prvih zemalja koje su priznale nezavisnost Kosova i da su podržali napore Kosova da se "konsoliduje kao nova evropska zemlja".\n"Mislim da u Norveškoj ima dobrih reči za Кosovo. Ali kao turistička destinacija, mislim da treba da uradimo mnogo više. Imamo oko 17.000 građana Кosova u Norveškoj. Oni rade sjajan posao govoreći mnogo o Кosovu u Norveškoj, ali bih voleo da više ljudi dolazi ovde, jer nije daleko, ljudi bi se osećali bezbedno i dobro na Кosovu", smatra Grendal.\nNorveška Kosovo ambasador dijalog Srbija\nGrondal čestitao Kurtiju na izboru i pozvao ga u zvaničnu posetu Norveškoj\nAmbasador Norveške na Kosovu Jens Erik Grondal čestitao je kosovskom premijeru Aljbinu Kurtiju novu dužnost i na izboru vlade, posebno na učešću žena u njoj i potvrdio spremnost za saradnju, prenosi TV Kljan Kosova.\nRedžepi i Grondal razgovarali o ekonomskom razvoju, manjinskim zajednicama i vakcinaciji\nAmbasador Norveške: Kosovo treba da obezbedi puna građanska i politička prava svih svojih građana


Dakić: Crna Gora posvećena izradi koncepta odbrane | Aktuelno\nNaslovna CRNA GORA Dakić: Crna Gora posvećena izradi koncepta odbrane\nNačelnik Generalštaba Vojske Crne Gore naglasio je da će Crna Gora ostati posvećena finalnoj izradi koncepta odvraćanja i odbrane, zahvalivši se na transparentnosti i konsultacijama koju je SHAPE imao sa članicama Alijanse\nNačelnik Generalštaba brigadni general Dragutin Dakić učestvuje na sjednici NATO Vojnog komiteta, najvišeg vojnog tijela Alijanse, koja se održava 14. i 15. januara u Briselu. Dakić je iskazao podršku daljem razvoju NATO koncepta odvraćanja i odbrane, kao i konceptu ratovanja, koji će predstavljati osnov za izradu plana procjene sadašnjih i budućih izazova Alijanse, saopšteno je iz Ministarstva odbrane.\nNačelnik Generalštaba Vojske Crne Gore naglasio je da će Crna Gora ostati posvećena finalnoj izradi koncepta odvraćanja i odbrane, zahvalivši se na transparentnosti i konsultacijama koju je SHAPE imao sa članicama Alijanse.\nSjednicu je otvorio generalni sekretar NATO-a Jens Stoltenberg, koji je istakao posvećenost i opredijeljenost saveznika za zajedničko dijeljenje tereta i dostizanje dogovorenog nivoa izdvajanja za odbranu. Načelnici generalštabova imali su priliku da sa Stoltenbergom diskutuju i razmjene mišljenja o prioritetnim pitanjima i izazovima sa kojima se NATO susrijeće.\nKako je saopšteno iz Ministarstva odbrane, tokom diskusije o NATO konceptu za odvraćanje i odbranu evro-atlantske oblasti i konceptu ratovanja, koji su proistekli iz nove NATO vojne strategije, postavljeni su vojni prioriteti kao i njihov pristup trenutnim i budućim prijetnjama. Sve ovo omogućiće NATO komandantima pravovremeno reagovanje u bezbjednosno promjenjivim okruženjima.\nNa sjednici načelnici generalštabova diskutovaće o konceptu NATO odvraćanja i odbrane Evro-atlanstke oblasti, operacijama, misijama i aktivnostima koje Alijansa sprovodi u svojoj zoni odgovornosti. Plan je da posljednjeg dana komiteta usvoje zaključke, definišući prioritete djelovanja u narednom periodu.\nDakić: Crnogorski vojnici u septembru završavaju misiju u Avganistanu


Vučić: Hitno mora de se reši slučaj napada na Vuka Draškovića\nVučić: Hitno mora de se reši slučaj napada na Vuka Draškovića\nPrvi potpredsednik Vlade Srbije Aleksandar Vučić zatražio je danas da pravosudni organi hitno rasvetli slučaj napada na lidera Srpskog pokreta obnove Vuka Draškovića, koji se dogodio u Budvi 2000. godine.\nU saopštenju povodom odluke Apelacionog suda u Beogradu da ukine prvostepenu presudu kojom su trojica bivših pripadnika Službe državne bezbednosti bila osuđena za taj zločin, Vučić je poručio da je pravda zaista pravda samo onda kada je efikasna.\nPrema njegovim rečima, za ovakva krivična dela u razvijenim državama kazna se izriče nakon godinu dana.\nBorba protiv kriminala, poručio je Vučić, ima efekat samo ako je otkrivanje i kažnjavanje krivičnih dela brzo.\n„Tražim da ograni srpskog pravosuđa hitno rasvetle ovaj težak zločin. Naša poruka Srbiji, njenim građanima, ali i celom svetu mora da bude jasna i nedvosmislena – zločin se ne isplati, a počinioci zločina, u skladu sa zakonom, moraju biti kažnjeni”, istakao je vicepremijer u pisanoj izjavi za medije.\nVučić je naglasio da se nikada nije mešao u rad pravosuđa u konkretnim predmetima, pa ni ovom prilikom zato neće komentarisati rad sudija i tužilaca, ali država kao organizovana društvena zajednica ima pravo i dužnost da počinioce krivičnih dela kažnjava, a u prošlosti ona nije bila u stanju da otkrije ko je počinio ovaj zločin i time je taj zločin praštala.\nRezultat je, prema njegovim rečima, da 13 godina nakon napada na Draškovića nije poznato ko je to učinio niti ko je pomagao onima koji su to pucali.\n„Ovakvi zločini se ne praštaju. Mogu da mislim o Vuku Draškoviću šta hoću, ali niko nema pravo da ubija ljude ili to pokuša da učini, ili im pomaže u tome, a da za to ne odgovara. Zločin zaslužuje efikasnu pravdu. Onaj ko zaslužuje kaznu ne treba na nju da čeka 30 godina”, rekao je Vučić.


Epidemija u Srbiji se smiruje - Radio Brčko distrikta BiH\nPočetna/Region/Epidemija u Srbiji se smiruje\nRadio Brčko 26.05.2020. - 15:00\nEpidemija virusa korona u Srbiji se smiruje, a pojava većeg broja zaraženih u Smederevu, Zaječaru, Vranju i Leskovcu su džepovi koji se pojavljuju na mjestima gdje se ne vodi dovoljno računa, izjavio je danas ministar zdravlja Srbije Zlatibor Lončar.\nOn je novinarima u Beogradu rekao da je situacija u ova četiri grada pod kontrolom, a da svi pacijenti pozitivni na virus korona imaju blažu kliničku sliku, bez komplikacija i pod zdravstvenim su nadzorom.\nOn je naveo da su iz kovid sistema izašle pojedine bolnice, kao što su Institut za ortopediju “Banjica” u Beogradu i nova zgrada Kliničkog centra Niš, dok se prazne Opšta bolnica u Pančevu i Kliničko-bolnički centar Zvezdara.\nDirektor Klinike za infektivne i tropske bolesti u Beogradu Goran Stevanović rekao je da će ova bolnica preuzeti iz kovid bolnica najteže oboljele od virusa korona, kojima je potrebna dalja njega.\nPrema Stevanovićevim riječima, prethodnih dana su preuzimali teže bolesnike iz kovid bolnice Pančevo, a danas preuzimaju pacijente iz KBC Zvezdara.\nOn je rekao da je sve manje ambulantnih pregleda zbog virusa korona, ali se povećava broj bolesnika koji imaju temperaturu i neku drugu simptomalogiju, ali nemaju mnogo veze sa kovidom i koji se upućuju u Kliniku za infektivne bolesti.\nStevanović je naglasio da Srbija ulazi u završnu fazu epidemije, ali da ona još nije gotova.


NJUJORK: Predsednik Vučić sastaće se danas sa Majkom Pompeom! • HAPPYTV.RS\nNJUJORK: Predsednik Vučić sastaće se danas sa Majkom Pompeom!\n- Predsednik će od najveće sile sveta tražiti balansirani i fer pristup rešavanju kosovskometohijske krize. Posle ove posete stvari će biti mnogo jasnije kada je u pitanju pogled na budućnost Srbije, posebno u smislu američke politike prema južnoj srpskoj pokrajini - kaže izvor "Blica".\nDanašnji sastanak bi mogao da nagovesti početak zaokreta u politici Amerike prema Beogradu i da je signal da Vašington preuzima inicijativu u rešavanju kosovskog čvora, što bi veoma brzo moglo da rezultira povlačenjem taksi i odmrzavanjem dijaloga.


Jelena Đoković, supruga najboljeg tenisera na svetu, napunila je danas 30 godina, a intimnu proslavu Jeleninog i Novakovog rođendana, porodica Đoković organizovala je prošle nedelje u Beogradu. Od momenta kada je, kao devojka Novaka Đokovića, počela da ga prati po turnirima širom sveta, Jelena je postala jedna od najpopularnijih žena u Srbiji, koja stilom života i radnom etikom predstavlja uzor mladim devojkama.\nUprkos tome što je pre godinu dana postala supruga najboljeg tenisera na svetu, Jelena Đoković i dalje obavlja funkciju direktorke "Fondacije Novak Đoković" u okviru koje prikuplja sredstva za ugroženu decu širom Srbije.\nOsim toga, fondacija na čijem je Jelena čelu, radi na projektima posvećenim jačanju marginalnih grupa i ugroženih porodica, zbog čega je Jelena bila predavač na prvoj Konvenciji žena Zapadnog Balkana pod nazivom "Ona je tu"..\nMeđutim, Jelenina sfera interesovanja se ne iscrpljuje samo u humanitarnom radu, a nedavno je pokrenula i magazin "Original", na čijoj naslovnici su se našle uticajne žene iz različitih poslova.\nOsim toga, Đokovići su posvećeni zdravom životu i pravilnoj ishrani, a nedavno su otvorili i restoran zdrave hrane u Monaku.\nSupruga Novaka Đokovića podjednaku pažnju posvećuje poslu i porodici, a fotografije sa sinom Stefanom neretko objavi na svom Instagram profilu. Međutim, za razliku od drugih poznatih mama, Jelena pazi da se ni na jednoj fotografiji ne vidi lice malog Stefana.\nProslava Jeleninog 30. rođendana\nIako je Jelena Đoković danas napunila 30 godina, njen suprug organizova je nedavno zajedničku proslavu njihovog rođendana u Beogradu, a Nole sa čak latio mikrofona pa je otpevao nekoliko pesama supruzi.


Etleboro.org - 28. oktobra novi pregovori SDA i HDZ-a BiH\nOslobođenje poklanja čitateljima specijalni prilog - SREBRENICA 11. juli 1995. - 11. juli 2020.\nSnažne i upečatljive poruke poslane iz Srebrenice\nCRNA GORA Jahta kod Budve pregazila barku, poginula djevojka\nTRADICIJA Skok za Srebrenicu i ove i svake druge godine, dok je mosta i skakača\nHoće li Makedonci ponovno biti na pravoj strani historije?\nMILANOVIĆ: Situacija mentalno izmiče kontroli, ljudi će poludjeti od priče o koroni\nКосачев: Промјена статуса Аја Софије - превладала унутрашња политика\n(VIDEO) Urušena zgrada u centru Sarajeva u kojoj su živjeli migranti potpuno uklonjena\nPredsjedavajući Parlamenta Turske Mustafa Sentop: Zemlja u Srebrenici pretvorena u polja smrti\nBEOGRAD Uhapšen bivši član Dveri Srđan Nogo\nVlast Srpske preko dijaspore planira puniti budžet?!\nNema zakona za vlast: Oduzimanje zemljišta u Doboju\nSrpska televizija '95 govorila o oslobađanju Srebrenice, danas slična situacija mediji u RS šute\nHAOS NA HRVATSKIM GRANICAMA, EVO ŠTA SU URADILI NAŠI DRŽAVLJANI: Samoizolacije ipak nema?\n"Ovo je Pavle, Jevrej koji voli pse. On je vođa neonacista u Srbiji"\nBjeloruski predsjednik Lukašenko postaje interesantan svima\nSebija Izetbegović poziva na potpisivanje peticije: Zahtjev Inzku da zabrani negiranje genocida u Srebrenici\nHONG KONG U NAPETOM OZRAČJU BIRA DEMOKRATSKE KANDIDATE ZA IZBORE U SEPTEMBRU\n28. oktobra novi pregovori SDA i HDZ-a BiH\nyoutube Izetbegović: Bili su sastanci sa SNSD-om u Predsjedništvu, sa HDZ-om ćemo razgovarati u Mostaru\nFederalna 18.10.2019. 19:45\nNovi pregovori o formiranju vlasti između SDA i HDZ-a BiH bit će održani 28. oktobra, poručio je predsjednik SDA Bakir Izetbegović nakon konstituirajuće sjednice Predsjedništva stranke. Poručuje da su ogromna sredstva na čekanju zbog nezavršenih procedura i blokade državnih institucija, što je neza»»»\nHayat 18.10.2019. 18:15\nIZETBEGOVIĆ: STALNO SU IM PUNA USTA KAKO TREBA DOVRŠITI PROŠIRENJE\nPredsjednik Stranke demokratske akcije (SDA) Bakir Izetbegović je nakon sjednice Predsjedništva te stranke kazao, govoreći o nepostojanju saglasnosti svih zemalja članica Evropske unije (EU) po pitanju započinjanja pregovora sa Albanijom i Sjevernom Makedonijom, da je to loša i deprimirajuća poruka»»»\nFaktor 18.10.2019. 18:09\nZa 28. oktobar je predsjednik SDA najavio sastanak sa delegacijom HDZ-a BiH, a sastanak će, kako je kazao, najvjerovatnije biti održan u Mostaru Predsjednik Stranke demokratske akcije (SDA) Bakir Izetbegović je nakon sjednice Predsjedništva te stranke kazao, govoreći o nepostojanju saglasnosti svih»»»\n18.10. 19:45 28. oktobra novi pregovori SDA i HDZ-a BiH Federalna\n18.10. 18:15 IZETBEGOVIĆ: STALNO SU IM PUNA USTA KAKO TREBA DOVRŠITI PROŠIRENJE Hayat\n18.10. 18:09 Izetbegović: Bili su sastanci sa SNSD-om u Predsjedništvu, sa HDZ-om ćemo razgovarati u Mostaru Faktor


10/01/2020 - Ozonpress :: internet portal\n//10 januara, 2020\nKrajem prošle godine u Čačku je posle višedecenijske pauze formiran ženski fudbalski klub pod nazivom Ženski gradski fudbalski klub Borac, sa ciljem da okupi sve zainteresovane devojčice sa područja Moravičkog okruga, koje žele da se bave ovim sportom. Predsednik kluba Boja...\nMinistar trgovine, turizma i telekomunikacija Rasim Ljajić doneo je rešenje o formiranju radne grupe, čiji zadatak je sagledavanje svih aspekata eventualne oduke o zabrani rada nedeljom trgovinskih objekata u Srbiji. Kako se navodi, radna grupa će u narednom periodu sačiniti...\nAerodromi Ponikve i Rosulje u vlasništvu države\nMinistarka građevinarstva, saobraćaja i infrastrukture Zorana Mihajlović, potpisala je danas sa gradonačelnikom Užica Tihomirom Petkovićem i zamenicom gradonačelnice Kruševca Vesnom Lazarević ugovore o prenosu osnivačkih prava za aerodrome Ponikve i Rosulje na Republiku Srbiju....\n“Noć kada su došli svatovi” Jelene Bačić Alimpić i “Ponovo svoja” Nora Roberc, najčitanije su knjige u 2019. godini na Odeljenju za odrasle Gradske biblioteke “Vladislav Petković Dis” u Čačku. Statistika pokazuje da se čitalačka publika i dalje češće opredeljuje za beletristiku,...\nNovi kolektivni ugovor: Ubuduće veći broj dana godišnjeg odmora u zdravstvu\nZaposleni u zdravstvu koji rade specifične poslove od danas imaju pravo na odmor i do 40 dana. Svi koji rade u ovom sektoru više neće biti svakodnevno pripravni odnosno na stendbaju posle radnog vremena za slučaj hitnosti, a ovu obavezu sada imaju i vozače i drugo nemedicinsko...\nSvetska banka je u januarskom izveštaju o globalnim ekonomskim izgledima procenila privredni rast Srbije u 2019. na 3,3 odsto, dok je prognoza za 2020. godinu 3,9 odsto, što je ispod očekivanja srpske vlade i procena Zavoda za statistiku. Republički zavod za statistiku je pre...


U posljednjem tromjesečnom izvještaju “Evropski turizam 2021. – trendovi i perspektive” Evropske komisije za putovanja (ETC) navodi se da su sve aktivnosti vezane za putovanja i oporavak turističkog sektora direktno u vezi sa programima vakcinacije stanovnika širom Evrope.\nEvropa trenutno ima najvišu stopu vakcinacije od svih svjetskih regiona, pa se sa razlogom očekuje povećana potražnja za putovanjima. Evropske destinacije u ljetnjoj sezoni su već ostvarile veću potražnju od očekivanog zahvaljujući uspešnim programima vakcinacije. U narednom periodu, ističe predsednik ETC-a Luís Araújo, imperativ je da Evropa dodatno obnovi slobodu kretanja primenom humanijeg i koherentnijeg pristupa za putovanja unutar i izvan Evropske unije.\nStvaranje EU digitalnog sertifikata bilo je osnova za sigurna putovanja širom regina i to je pomoglo u pojednostavljenju prekogranične pokretljivosti. Najveći rast dolazaka u odnosu na stopu iz 2019. godine zabilježen je u Hrvatskoj koja je uspjela da čak i produži ljetnju sezonu ostvarivši čak 1,9 miliona turističkih dolazaka u septembru, dok je Češka je zabilježila najoštriji pad sa strogim mjerama protiv pandemije produženim tokom cijele godine.\nUkoliko se pozitivan trend vakcinacije nastavi, sasvim je realno očekivati da će se stanje u turizmu normalizovati tek negdje u 2024. godini, sporije uvođenje vakcinacije u istočnoj Evropi i na nekim velikim tržištima može potencijalno odložiti oporavak, što predstavlja dugotrajni negativan rizik.


Radunović: Protivljenje OB je frustracija Srbijom\nTanjug 6. juna 2022. 17:19\nPODGORICA – Pristupanje regionalnoj inicijativi “Otvoreni Balkan”, olakšalo bi Crnoj Gori da se približi članstvu u Evropskoj uniji (EU), izjavio je šef poslaničkog kluba Demokratskog fronta (DF) Slaven Radunović.\nRadunović je u intervjuu podgoričkim Vijestima istakao da su regionalne integracije odlična prilika da se crnogorska privreda i građani privikavaju na konkurenciju, jer ih, prema njegovim rečima, u budućnosti očekuje takmičenje s neuporedivo jačim ekonomijama i razvijenijim društvima.\n”Otvoreni Balkan vidim kao dobar trening pred finalnu utakmicu u Briselu. Ako nismo spremni da sarađujemo sa, po svemu najbližim zemljama, kako da nekoga ubedimo u iskrene namere po pitanju obaveza iz članstva u EU”, upitao je Radunović.\nBenefiti od Otvorenog Balkana za stanovništvo i ekonomiju su brojni, tako da ih je teško pobrojati, kaže Radunović.\n„Glavni su, svakako, brži protok ljudi, robe i kapitala, što je ekonomski osnov za privredni rast, ali i niže cene. Troškovi, ali i vreme transporta će se smanjiti, kao što ni građani neće sate bespotrebno provoditi na granicama. Mladi će, bez dodatnih komplikacija, zaposlenje moći da potraže na mnogo širem prostoru i u privrednim granama koje i ne postoje u Crnoj Gori. S druge strane, muke crnogorskih turističko-ugostiteljskih poslodavaca, koji svakog leta kubure s kvalitetnom radnom snagom, biće momentalno rešene“, naveo je.\nRadunović kaže da kritičari pristupanja Crne Gore Otvorenom Balkanu uglavnom pokušavaju da prikriju glavne razloge svog protivljenja pričom kako slabašna crnogorska ekonomija neće moći da izdrži konkurenciju komšija, ili kako se brinu da će biti slabija kontrola kvaliteta roba, diploma …\n„Lično mislim da bi takve strahove trebalo da imaju naši eventualni partneri, jer evo celi svet vidi da smo leglo korupcije i organizovanog kriminala. Stvarni razlozi protivljenja su, najčešće, frustracije Srbijom i strah da će ona iz svega ovoga izvući korist. Umesto da misle o koristi koju će imati Crna Gora, oni ne mogu da istrpe što će i Srbija, ali i druge države, imati korist“, naveo je, između ostalog, Radunović.\nLNR: Borbe za Seversk već počele\nMitropolit Joanikije u poseti Bugarskoj pravoslavnoj crkvi


Ričard Grenel: Direktni letovi za Prištinu, samo početak svetle budućnosti za Srbiju i Kosovo - Infobrif\nRičard Grenel: Direktni letovi za Prištinu, samo početak svetle budućnosti za Srbiju i Kosovo\nObjavljeno 22.01.2020. u 12:45 poslednja izmena 22.01.2020. u 12:35\nSpecijalni izaslanik Donalda Trampa za Kosovo, Ričard Grenel ocenio je da će istorijsko potpisivanje pisma o namerama o uspostavljanju direktnih letova izmedju Boegrada i Prištine pomoći da se otvore nova radna mesta i proširi tržište.\n„Kada je predsednik Tramp zatražio da da budem specijalni izaslanik predsednika za mirovne pregvoore Srbije i Kosova jasno je rekao da je ekonomski razvoj ključ za pokretanje procesa. Ekonomski rast je i uvek će biti najveći stvaralac bogatsva za ljude ovog regiona i sveta“ rekao je Grenel za „Blic“ i dodao da će stanovnici i privrednici moći da zamene šest sati vožnje direktnim let koji traje oko 20 minuta.\nVučić: Ne mogu da razumem ljude koji kritikuju uspostavljanje avio-linija\n„Želim da se zahvalim stranama što su učinile ovaj istorijski iskorak, kao i „Lufthansa“ i NATO. Predsednik Tramp i njegov tim naporno su radili kako bi postigli ovaj dogovor, što je samo početak svetle budućnosti koju predvidjamo za naše prijatelje u Srbiji i na Kosovo“, naveo je izaslanik predsednika SAD.\nAvio linijeBeograd - PrištinaRičard Grenel\nTragedija na Novom Beogradu, pronađena dva beživotna tela u razmaku od nekoliko sati\nStefanović: Mi smo u Srbiji suštinski obezglavili organizovani krimina


Renault je osnovan u Francuskoj 1899., nekoliko decenije kasnije postao je veoma profitabilna kompanija, s obzirom da je sada Renault 4. po veličini proizvođač automobila u svetu, zahvaljujući pre svega partnerstvu sa Nissan-om. Kompanija se brzo razvijala, godine 1902. izbacuje model Seine.\nKako je jaz između Sjedinjenih Američkih Država i Evrope proširen zbog rata i ekonomskog sloma, Renault je nastojao da poboljša proizvodnju uz niže troškove. Posle ekonomske krize, on je želeo da postane samostalna i poceli su da kupuju sve vrste biznisa koji su im omogućavali da pribave delove potrebne za automobile. Oni su takođe modernizovali fabriku, po ugleu na Ford i njegov pogon, uvođenje montažnih fabrika 1922. godine.\nZbog radničkih štrajkova, Renault je nacionalizovan od strane vlade 1945. da bi ga sačuvli od bankrota. Prvi projekat od strane nove kompanije bio je mali 4CV. Za evropsko tržište, mali automobili su bili budućnost jer su jeftiniji za kupovinu i održavanje.\nUveden 1946., 4CV je pokazao veliki uspeh, mnogo veći nego što se prvobitno očekivalo. Sa novcem od prodaje ovog modela kompanija je mogla da investira u dalji razvoj.\nKao nastavak na uspeh 4CV, novi model Dauphine se pojavio 1956. Takođe doživeo je veliki uspeh, čak i u SAD. U stvari, to je bio toliki uspeh da je Renault morao da osnuje posebnu kompaniju za prevoz, CAT, da se prilagodi visokoj tražnji. Usledili su Renault 4 i Renault 8 koji su nastavili gde je Dauphine stalo 1961.\nPočetkom 90-ih godina, potpuno nova linija je pušten na tržište i svi modeli su se pokazali uspešnim: novi Clio, novi Twingo, Espace i Laguna. Godine 1995. Renault Megane postao je prvi automobil koji je ikada osvojio četiri zvezdice na Euro NCAP testovima bezbednosti.\nPosle 2000., Renault je pokrenuo niz manje uspešnih vozila kao što su Avantime i Vel Satis, ali su nastavili da posluju uspešno sa starijim serijama poput Clio, Laguna i Megane. Vlada poseduje 15,7% preduzeća, koja je u međuvremenu kupila rumunskog proizvođača automobila Dacia i južnokorejski Samsung. Takođe poseduju 20% Volvo-a.\nRENAULT modeli u proizvodnji\nClio 5 Vrata\n2013 Clio GT 3 vrata


SAD objavile nove sankcije iranskim firmama i zvaničnicima - Svet - Dnevni list Danas\nPočetna » Svet » SAD objavile nove sankcije iranskim firmama i zvaničnicima\nSAD objavile nove sankcije iranskim firmama i zvaničnicima\nSAD su danas objavile da uvode nove sankcije protiv Irana posle iranskih napada na američke baze u Iraku.\n0Piše: Beta-AP 10. januara 2020. 18.23 Izmenjeno: 11. januara 2020. 12.17\nDržavni sekretar Majk Pompeo i ministar finansija Stiven Mnučin rekli su danas na konferenciji za novinare da su na meti novih sankcija osam visokih iranskih zvaničnika uključenih u „remetilačke“ aktivnosti na Bliskom istoku kao u raketni napad u utorak, i kompanije u industriji čelika i drugih sektora.\nMnučin je rekao da će predsednik Donald Tramp izdati izvršno naređenje kojim se uvode sankcije za svakog uključenog u iranski tekstilni, građevinski, prerađivački i rudarski sektor. SAD će takođe uvesti odvojene sankcije za sektor čelika i gvožđa.\n„Kao rezultat ovog delovanja prekinućemo podršku vrednu više milijardi dolara iranskom režimu“, rekao je Mnučin.\nSankcije se odnose na najveće proizvođače čelika, aluminijuma, bakra i gvožđa u zemlji.\nAdministracija predsednika SAD Donalda Trampa odredila je 17 iranskih proizvođača metala i rudarskih firmi, mrežu od tri firme sa sedištem u Kini i u Sejšelima i brod uključen u kupovinu, prodaju i transfer iranskih metalskih proizvoda, kao i u snabdevanje sastojaka važnih za iransku proizvodnju metala, rekao je Mnučin, prenosi Frans pres.\nSAD su već ranije ponovo uvele sve američke sankcije koje su bile ublažene posle potpisivanja nuklearnog sporazuma između Irana i šest svetskih sila 2015. godine. SAD su se povukle jednostrano iz tog sporazuma 2018. Novouvedene američke sankcije izazvale su znatne teškoće za Iran i smanjile njegov izvoz nafte na istorijski minimum.\nIran je ove nedelje izveo napade na dve američke baze u Iraku kao odgovor na američki napad dronom u kome je u Bagdadu prošlog petka ubijen visoki iranski general Kasem Solejmani najmoćniji komandant u zemlji. Iran je ispalio više od dvadeset raketa na dve američke baze ali u napadima nije bilo žrtava.\nfirme, Iran, SAD, Sankcije\nIranski vrhovni vođa zabranio uvoz vakcina iz SAD i Velike Britanije\nOštre reakcije svetskih zvaničnika na upad u Kongres SAD


Modriča /Dodik: Neprijatelji pokušavaju da nas rastave od Srbije, neće uspjeti / Radio Sarajevo\nModriča / Dodik: Neprijatelji pokušavaju da nas rastave od Srbije, neće uspjeti\n23. 06. 2019. u 16:04:00 Radiosarajevo.ba\nPredsjedavajući Predsjedništva BiH Milorad Dodik izjavio je u nedjelju na Dugoj Njivi kod Modriče, na obilježavanju 27 godina od vojne operacije "Koridor života", da bez države za Srbe na ovim prostorima nema slobode i da samo jedinstvo naroda može sačuvati RS.\nDodik je istakao da je vojna operacija "Koridor života" bila veličanstvena i da su probojem koridora prije 27 godina ujedinjeni dijelovi RS i Srbije, čime je spojen srpski narod.\n"To je dokaz da niko nije mogao da spriječi našu povezanost sa maticom Srbijom. Neprijatelji to i danas pokušavaju ali neće uspjeti", rekao je Dodik i dodao da je važno obilježavati dane borbe Srba na ovim prostorima za slobodu.\n"Samo jedinstvo naroda može očuvati RS i niko drugi. Smrtonosni udarac RS mogu zadati samo oni među nama u smislu da podanički prodaju naš nacionalni interes drugima, ali to neće uspjeti", poručio je Dodik.\nOn je naglasio da treba vrjednovati sve one koji se bore za srpsku slobodu koja nikada nije bila na štetu drugih naroda.\n"RS će opstati samo na osnovu ljubavi naroda prema njoj jer je ona neupitna", rekao je Dodik.\nOn je istakao da Srbima treba BiH koja će poštovati Srbe kao i druge narode, ali i njihov identitet karakter, tradiciju...\nTagovi: Milorad Dodik Srbija RS\nBiH / Dodik objasnio zašto je napustio svečanu ložu kad su prolazili sportisti s Kosova\n! / Izetbegović: Zbog agresivne politike Milorada Dodika stiče se dojam njegove dominacije\nBiH / Dodiku u Bjelorusiji ispunili želju: Okušao se kao vozač autobusa\nSaopćenje / SDP odgovorio Džuburu: Otišli ste pod suknju SDA za par fotelja i grantova\nBiH / Komšić: SDP je odustao od zajedničkog prijedloga Izbornog zakona\nBiH / Historijski trenutak za namjensku industriju: Počeo izvoz ručnog bacača


Reklamni poster Mikija Mausa prodat za više od 100.000 dolara - Marketing Mreža\nReklamni poster Mikija Mausa prodat za više od 100.000 dolara\nSVET – Jedan od najranijih plakata na kojima se nalazi Miki Maus prodat je na aukciji za više od 100.000 dolara, saopštila je aukcijska kuća Heritage. Poster iz 1928. godine čuvenog miša iz crtanih filmova pripadao je porodici anonimnog kolekcionara iz severne Kalifornije.\nMikija Mausa je nacrtao 1928. godine Volt Dizni, a poster u boji prikazuje nasmejanog Mikija kako maše njegovom čuvenom rukavicom i reklamira „Miki Maus zvučni crtani film“ sa sloganom koji naziva nacrtanog miša „najzabavnijim crtanim likom na svetu“. Poster je prodat u Dalasu, u Teksasu, za 101.575 dolara, a kupac je želeo da ostane anoniman, prenosi Rojters.\nDirektor aukcije filmskih postera Grej Smit u saopštenju je nazvao poster „važnim delom pop-kulturnog blaga“ i dodao da je to možda jedini poster Mikija Mausa koji je napravljen do 1930. godine, kada je „Kolumbija pikčers“ počeo sa distribucijom Diznijevih crtanih filmova. Miki Maus je postao jedan od najpoznatijih animiranih likova popularne kulture i simbol kompanije „Dizni“.


Sala za ekstremne sportove | Kozarski Vjesnik - Radio televizija Prijedor\nHome Vijesti Sala za ekstremne sportove\nPrijedor je dobio još jednu salu za mlade sportiste. Riječ je o Sali za trening ekstremnih sportova koja je zajednička investicija grada Prijedora Međunarodne organizacije za migracije BiH i USAID-a, a sa njom će raspolagati članovi prijedorskog Kluba ekstremnih sportova ”Albatros,,, a potom i jedan broj plesnih i ginmnastičarskih grupa.\nInicijativa za izgradnju ove sale, koja se nalazi u bivšoj kasarni u Velikom Palačnčištu stara je deset godina, kažu u Klubu ekstremnih sportova ”Albatros,, dodajući da će klub ovim objektom postati brojniji jer na samom startu postoji veliko interesovanje za treninge.\nOtvarajući salu ekstremnih sportova gradonačelnik Prijedora Milenko Đaković zahvalio se donatorima , kao i lokalnim preduzećima koja su pomogla uređenju ove sale. On je dodao da je grad ustupio salu a Zavod za izgradnju grada uradio potrebnu dokumentaciju.\nPrethodniPREDSJEDNIK GRADSKOG FUDBALSKOG SAVEZA ZLOUPOTRIJEBIO POLOŽAJ\nSlijedećiMonografija protojereja stavrofora Ranka Maletića


Novi Pazar: Kroz rad sa mladima do bezbedne zajednice\nPetak , 2018-02-09 | 13:56:22\nOko 150 prosvetnih radnika iz pet gradova u Srbiji i 250 mladih ljudi iz Novog Pazara biće uključeno u projekat „Aktivni mladi za bezbednu zajednicu“, koji realizuje Akademska inicijativa „Forum 10“.\nPredsednik ove inicijative Fahrudin Kladničanin rekao je na konferenciji za novinare da će projekat biti fokusiran na tri aktivnosti, a uz podršku Misije OEBS-a u Srbiji.\nOn je dodao da je druga aktivnost obrazovno- edukativna platforma, u okviru koje će biti organozovane tri jednodnevne radionice sa studentima u Novom Pazaru i javne tribine u pet srednjih i tri osnovne škole, u saradnji sa Savetom za bezbednost grada.\n„Cilj nam je da sa đacima pokrenemo dijalog o njihovim razmišljanjima o bezbednosti, o tome šta su za njih bezbednosni rizici u školskom prostoru i lokalnoj zajednici. Završna aktivnost je organizovanje regionalne konferencije na kojoj ćemo predstaviti praksu i projekte drugih civilnih organizacija vezanih za nasilni ekstremizam i radikalizaciju“, rekao je Kladničanin.\n„Zahvalio bih svima koji su prepoznali naše dobre namere, pre svih građanima, Misiji OEBS-a i civilnim organizacija koji su dali veliki značaj da ukupna ljudska i bezbednosna sigurnost u Novom Pazaru bude evidentno bolja. Imamo dobru progresivnu liniju, koja vodi ka smanjenju svih oblika kriminaliteta i devijantnih društveno negativnih ponašanja“, rekao je Hajrović.\n„Redovno čujemo da mladima treba omogućiti bolje obrazovne mogućnosti, kako bi se osiguralo da imaju koristi od savremenih nastavnih pristupa i metoda i da usvajaju kritičko razmišljanje medijske pismenosti. Ovo važi za sve uzraste, od obradiništa do univerziteta, a jedno je i od pitanja kojim će se baviti ovaj projekat“, rekla je Turmanova.\nProjekat „Aktivni mladi za bezbednu zajednicu“ biće realizovan tokom februara i marta.


Božić: Za poljoprivrednike u 2022. znatno više sredstava\nTanjug 21. decembra 2021. 15:14\nNOVI SAD – Poljoprivrednici u AP Vojvodini u sledećoj godini će na raspolaganju imati znatno više novca nego u 2021, poručio je danas u Novom Sadu pokrajinski sekretar za poljoprivredu, vodoprivredu i šumarstvo Čedomir Božić i dodao da agrarni budžet za 2022. iznosi 8,3 milijarde dinara.\nOn je na prvoj edukativnoj agrarnoj konferenciji „Poljoprivrednik nove generacije“ rekao da će se i sledeće godine kroz brojne konkursne linije, nastaviti sa, kako kaže, značajnom podrškom poljoprivrednicima.\nPrema njegovim rečima, tako je za ulaganje u fizičku imovinu poljoprivrednih gazdinstava, za koje je ove godine vladalo najveće interesovanje, u novoj budžetskoj godini opredeljeno 240 miliona dinara.\nTakođe, za sisteme za navodnjavanje obezbeđeno je 370 miliona, a za startap za mlade 200 miliona dinara, saopštila je Pokrajinska vlada.\nBožić je naglasio značaj konferencije i poručio da je cilj da se poljoprivrednici edukuju u domenu novih konkursnih linija, izvora finansiranja, osiguranja poljoprivredne proizvodnje, nabavke novih mašina i opreme…\nDržavni sekretar u Ministarstvu poljoprivrede, šumarstva i vodoprivrede Senad Mahmutović rekao je da će Ministarstvo i u 2022. godini raspisati konkurs namenjen za gotovo 3.000 mladih poljoprivrednika, a koji će, navodi, biti inoviran u odnosu na ovogodišnji.\n„Ministarstvo u narednu kalendarsku godinu ulazi sa budžetom od 62 milijarde dinara, što je gotovo 18 odsto više nego ove godine“, rekao je Mahmutović i dodao da su jedan od prioriteta investicije, za čiju namenu je, kaže, znatno povećan iznos sredstva.\nNa današnjoj konferenciji uručena su i priznanja „Poljoprivrednik nove generacije“, koja je dobilo deset mladih poljoprivrednika iz AP Vojvodine.\nKonferenciju je organizovalo Zavičajno društvo „Fruškogorje“ uz podršku resornog sekretarijata.


Dvospratni kancelarijski sistem, PL-Opole - CONTAINEX\nDvospratni kancelarijski sistem, PL-Opole\nKontejnerski sistem poseduje kancelarijske i sanitarne kontejnere i razne prostorije za boravak i sastanke. Ugrađeno unutrašnje stepenište vodi na 2. sprat. Pored toga, modularna konstrukcija je direktno povezana sa proizvodnim halama. Belo-sivi kancelarijski kontejneri, opremljeni su u untrašnjosti sa pregradama, uključujući fiksno ostakljenje. Na taj način, kancelarija je podeljena na prostorije al ipak ne deluje zatvorenom. Radnici na raspolaganju imaju i nekoliko sanitarnih čvorova.


Inovacije u centru nove farmaceutske strategije EU | EurActiv Serbia\nCilj nove strategije je da se pacijentu unapredi i ubrza pristup bezbednim i pristupačnim lekovima i istovremeno podrže inovacije u farmaceutskoj industriji EU.\nEvropska komesarka za zdravstvo Stela Kirijakides ranije je novu strategiju opisala kao "kamen temeljac" zdravstvene politike u narednih pet godina.\nTa strategija smatra se ključnom za Komisijinu viziju snažne zdravstvene unije, što je istakla predsednica Evropske komisije Ursula fon der Lajen jesenas u svom prvom govoru o stanju Unije.\nNova strategija će uskladiti novopredloženi program EU4Helt (EU4Health) sa evropskim programom za istraživanja i inovacije Horajzon (Horizon) i takođe doprineti evropskom planu za borbu protiv raka, preneo je 24. novembra EURACTIV.com.\nU prvom delu strategije naglašava se da "prioriteti istraživanja treba da budu u skladu sa potrebama pacijenata i zdravstvenog sistema".\nZato, kako se navodi, ceo sistem farmaceutskih podsticaja EU treba da bude preorijentisan da stimuliše inovacije u oblasti nezadovoljenih medicinskih potreba, poput lekova za neurodegenerativne i retke bolest, kao i kancera kod dece.\nKao primer nezadovoljenih medicinskih potreba u dokumentu se pominje i antimikrobna rezistencija (AMR), odnosno otpornost mikroorganizama na lekove, koja lekarima otežava lečenje infektivnih bolesti i obavljanje rutinskih hirurškh zahvata.\nEvropska komisija će do 2022. istražiti nove vrste podsticaja za inovativne antimikrobne lekove, kao i mere za ograničavanje i optimizovanje upotrebe tih lekova.\nPregled sistema podsticaja uključiće razmatranje tržišne konkurencije kako bi se unapredio pristup generičkim i biosličnim lekovima.\nZahvaljujući generičkim i biosličnim lekovima veliki broj pacijenata dobija pristupačan tretman a za zdravstveni sektor to znači potencijalnu uštedu, navodi se u dokumentu.\nKada je reč o pristupačnosti lekova, u strategiji se navodi da je odluka o ceni i nadoknadi troškova za lekove nacionalna nadležnost.\nIstovremeno se ukazuje i na pitanje troškova za lekove u bolnicama koji brzo rastu.\nInovativna farmaceutska industrija\nJedan od ključnih cljeva strategije biće da podstakne konkurentnost i inovativne kapacitete farmaceutske industrije EU.\nKomisija to smatra ključnim pokretačem otvaranja novih radnih mesta, trgovine i nauke a kako bi farmaceutski sektor "najbolje odgovorio na potrebe pacijenata".\nKako se navodi, potrebno je stvoriti regulatorno okruženje koje nudi pravnu izvesnost za investicije i prilagođava se tehnološkim trendovima.\nUkazuje se i na potrebu obezbeđenja pristupa zdravstvenim podacima preko "međusobno povezanog sistema koji omogućava pristup uporedivim i interoperabilnim podacima širom EU".\nKao put za podršku inovacija strategija predviđa i kreiranje javno-privatnh i javno-javnih investicionih partnerstava, kao i neprofitnih organizacija.\nStrategija uključuje snažno zalaganje za digitalizaciju i veštačku inteligenciju koje EK smatra ključnim za unapređenje prevencije i postavljanje dijagnoze, kao i za otkrivanje i razvoj novih lekova.\nTakođe će razvoj u toj oblasti doprineti personalizaciji lečenja kao jednom od ciljeva strategije.\nCilj farmaceutske strategije EU koji je posebno aktuelan u uslovima pandemije kovida-19, jeste postizanje "strateške autonomije" EU uz očuvanje otvorenosti ekonomije.\nKomisija poslednjih meseci ukazuje na potrebu da EU vrati u Evropu proizvodnju lekova i farmaceutskih sastojaka kako bi se izbegle nestašice koje su se javljale za vreme korona krize.\nDa bi sprečila nestašice zbog preterane zavisnosti od proizvodnje trećih zemalja, EK će podžati "čvršće obaveze oko snabdevanja i transparentnost, ranije obaveštavanje o nestašicama i povlačenju, veću transparentnost zaliha i snažniju EU koordinaciju i mehanizme za praćenje, upravljanje i izbegavanje nestašica".\nEvropska komsija će pre nego što preispita zakonodavstvo u farmaceutskom sektoru voditi "strukturisani dijalog" sa akterima iz lanca vrednosti farmaceutske industrije i vlastima kako bi identifikovala "osetljiva" mesta.


arhivska fotografija NSRS\nNarodna skupština Republike Srpske (NSRS) u utorak 11. maja na skupštinskom zasijedanju odbacila je zahtjev visokog predstavnika u BiH Valentina Incka da se ponište povelje osuđenima za ratne zločine.\nPovelje je dodijelio Odbor NSRS za obilježavanje 25 godina postojanja i rada Narodne skupštine RS 1991-2016. godine.\nOvaj zahtjev Incko je uputio 2. februara u pismu predsjedniku NSRS-a i predsjednicima svih klubova poslanika u entitetskom parlamentu, u kojem navodi da su među nagrađenima bili i Radovan Karadžić, Momčilo Krajišnik i Biljana Plavšić "čiji su postupci tokom oružanog sukoba šokirali svijet i uzrokovali nezamislive ljudske patnje" naveo je Incko u pismu.\nOn je ostavio rok od tri mjeseca da se povelje ponište, a rok je istekao krajem aprila.\nNSRS: Incko nije nadređen Republici Srpskoj\nO ovoj tački dnevnog reda nije bilo skupštinske rasprave, a poslanici su usvojili zaključke kojima odbacuju bonska ovlaštenja i konstatuju da je visoki predstavnik izašao iz pravnog okvira svog djelovanja koji je utvrđen Aneksom 10 dejtonskog mirovnog sporazuma, jer je protivzakonito i protivustavno prisvojio zakonodavna, izvršna i sudska ovlaštenja.\nU Zaključcima je konstatovano da visoki predstavnik ne može biti ni u kom slučaju nadređen Republici Srpskoj. Oko prijedloga zaključaka usaglasili su se klubovi svih stranaka iz RS.\nCvijanović da formira pregovarački tim sa Federacijom BiH\nNSRS usvojila je i Zaključke uz "Inicijativu za dijalog između RS i Federacije Bosne i Hercegovine (FBiH), te Srba, Bošnjaka i Hrvata o mogućim rješenjima za BiH", koju je predložio Savez nezavisnih socijaldemokrata (SNSD), o kojoj je, takođe, raspravljano 11. maja.\nU zaključcima se nalaže predsjednici RS Željki Cvijanović da obavijesti Federaciju BiH o zaključcima i stavovima NSRS, te da formira pregovarački tim za vođenje razgovora sa Federacijom BiH.\nPregovarački tim bi, prema jednom od zaključaka, trebao da bude formiran u roku od 30 dana. U tim bi trebali da budu uključeni predstavnici najviših organa vlasti u RS, predstavnici RS u institucijama BiH, te predstavnici parlamentarnih stranaka u RS.\nNakon formiranja, pregovarački tim bi trebao da sačini operativni plan te da redovno izvještava Skupštinu RS o provedenim aktivnostima.\nNe treba bježati od razgovora o mirnom razdruživanju u Bosni i Hercegovini (BiH), poručio je tokom uvodnog obraćanja poslanicima NSRS predsjedavajući i član Predsjedništva BiH Milorad Dodik koji je i lider SNSD-a.\nDodik je, obrazlažući Inicijativu za dijalog "o rješenjima za BiH", rekao da je “Bosna i Hercegovina otišla na put sa kojeg još može djelimično da se vrati”.\n"Ne poduzimamo nijedan korak ka secesiji, ne poduzimamo nijedan korak koji bi išao ka tome da se ugrozi teritorijalni integritet Bosne i Hercegovine. Ono što mi radimo je da želimo da razgovaramo, ali kao zdravoumni ljudi smatramo da ako razgovori ne uspijevaju kao što ne uspijevaju svi razgovori već 25 godina, onda se pitamo šta onda. Onda ne treba da bježimo i od razgovora o mirnom razdruživanju", istakao je Dodik obrazlažući Inicijativu za pokretanje dijaloga.\nPoslanik poslaničke grupe Zajedno za BiH i član Stranke demokratske akcije (SDA) Senad Bratić naveo je kako Republika Srpska i Federacija BiH nisu strane u Bosni i Hercegovini već administrativne jedinice unutar države.\n“Dijalog legalnih predstavnika u legalnim institucijama da. Za tako nešto nam ne trebaju nikakve posebne odluke ili zaključci, dijalog je naša dužnost. Ovo je svojevrsna politička avantura i narod to treba da zna. Ako se izađe van okvira Dejtonskog mirovnog sporazuma, na snagu se vraća Ustav Republike Bosne i Hercegovine. Poštovane koleginice i kolege u Narodnoj skupštini RS, odluka je na vama, a vi dobro razmislite kako se avanture završavaju”, poručio je Bratić poslanicima NS RS.\nŠef kluba poslanika opozicione Srpske demokratske stranke (SDS) Miladin Stanić zatražio je od Dodika odgovor o tome koje od zemalja potpisnica Dejtonskog mirovnog sporazuma podržavaju “dijalog o rješenjima u BiH.”\n“Koje zemlje potpisnice Sporazuma podržavaju ovu priču, evo Vučić (Aleksandar Vučić, predsjednik Srbije) kaže, ‘podržavam cjelovitu Bosnu i Hercegovinu’. Ko to (Inicijativu za dijalog) podržava, ako ne podržava ni Srbija. Da li mi Srbi treba da se brinemo kako funkcioniše BiH. RS je opljačkana i nejaka za ovakvu vrstu razgovora”, poručio je Stanić na zasjedanju Skupštine RS.\nStanić je podsjetio i da je veliki dio nadležnosti sa RS na BiH prenesen upravo zahvaljujući Dodikovom SNSD-u, te ustvrdio i da je priča o “rješenjima za BiH” obmana s ciljem skretanja pažnje.\n“Umjesto da razgovaramo o zaduženju vi bi da razgovaramo o razdruženju”, istakao je Stanić.\nPokretanje Inicijative Dodik je najavio 20. aprila na Mrakovici na Kozari. Tekst dokumenta je potom objavljen još 4. maja, nekoliko sati nakon što je visoki predstavnik u BiH Valentin Inzko predstavio Izvještaj o provedbi mira koju je iznio na sjednici Savjeta bezbjednosti UN.\n"Nedavne izjave Milorada Dodika, predsjedavajućeg Predsjedništva BiH, kojim dovodi u pitanje temelje Dejtonskog mirovnog sporazuma, razlozi su za zabrinutost", navodi se u Inzkovom izvještaju.\n"Neće biti precrtavanja mape BiH", poručio je visoki predstavnik u Izvještaju.\nAmbasada SAD: Zapaljiva retorika opasna i neprihvatljiva\nZapaljiva retorika koja govori o ratu, secesionizmu u Bosni i Hercegovini je opasna, neodgovorna i neprihvatljiva, navedeno je i u odgovoru ambasade Sjedinjenih Američkih Država (SAD) u BiH na upit Radija Slobodna Evropa (RSE) 21. aprila, o pozivu na razgovor, koji je Dodik, predsjedavajući Predsjedništva BiH, uputio Federaciji BiH.\nI upravni odbor Savjeta za implementaciju mira (PIC) u Bosni i Hercegovini osudio je 26. aprila politički diskurs u čijem centru se nalazi tzv. “mirna disolucija” BiH, a posebno konkretne korake koje čine predstavnici Republike Srpske i nosioci funkcija na državnom nivou u pravcu pregovora o razdruživanju, uključujući osnivanje pregovaračkih timova i zagovaranje raspada zemlje putem kampanje oglašavanja na internetu.\nZajedničku izjavu UO PIC-a nije podržao predstavnik Rusije.\nIz Ambasade Ruske Federacije u Bosni i Hercegovini u saopštenju objavljenom 26. aprila na službenom Facebook profilu navedeno je kako zajedničku izjavu smatraju "neuravnoteženom" i ističu kako je "tendenciozno optuživati samo jednu stranu," navodeći razloge zbog čega se nisu pridružili zajedničkoj izjavi PIC-a.\nAmbasade: Entiteti bez prava na otcjepljenje


„Preporuke iz Plana implementacije predstavljaju smjernice za razvoj i sprovođenje medijske politike koja promoviše i unaprijeđuje slobodu izražavanja i slobodu medija. Efekti plana implementacije podrazumjevaju: garantovanje slobode izražavanja shodno standardima Savjeta Evrope i Evropske unije; garantovanje slobode medija i bezbjednosti novinara; garantovanje pluralističkog medijskog okruženja; osnivanje fonda za pluralizam medija; normativno snaženje političke, institucionalne i finansijske nezavisnosti RTCG; - snaženje institucionalne nezavisnosti Agencije za elektronske medije shodno Direktivi o izmjeni Direktive o audio-vizuelnim medijskim uslugama iz oktobra 2018. godine; - podsticanje finansijske održivosti samoregulacije; transparetnost državnog oglašavanja u medijima, kao i promociju medijske pismenosti,“ tvrdi Vlada u sinoćnjem saopšetnju.\nPredlog za formiranje Fonda za pluralizam je obesmišljen, konfuzan i neprecizan i zbog toga je ranije član radne grupe iz medijske zajednice tražio da se taj dio povuče i napravi novi predlog. Ali Vlada je ostala pri svome, kako bi novac za navodni podsticaj medija dijelila kao i vazda - po političkoj volji.\nMila Radulović, generalna sekretarka DPNCG i članica radne grupe za izradu Zakona o medijima\nPredhodni Artikal Dan novinara - Za i protiv slobode izražavanja\nSledeći Artikal Javna rasprava o zakonu o medijima, ugroženi novinarski izvori


U Crnoj Gori predstavljeni "Volvo" građevinci - Pluton Logistics\nU Crnoj Gori predstavljeni „Volvo“ građevinci\n12. marta 2015. 27. aprila 2017. marko\tCarinvest, građevinski kamioni, kiperi, Volvo, Volvo FMX, Volvo Group Montenegro, Volvo kamioni, Volvo Trucks\nU vrlo atraktivnom ambijentu, kraj same morske obale – ispred restorana Plaža Ploče, u Jazu kod Budve, a u organizaciji „Volvo Group Montenegro“, početkom marta potencijalnim i dosadašnjim kupcima u Crnoj Gori predstavljen je program „Volvo“ kamiona i mašina namenjenih, pre svega, građevinskim i putarskim preduzećima.\nNa prvom prikazivanju „građevinske“ ponude „Volvo“ grupe u Crnoj Gori pojavili su kiperi iz familije „Volvo FMX“ (model 86R) – pet vozila visokog učinka, uzorne ekonomičnosti i poslovičnog „Volvo“ kvaliteta, sve u vlasništvu kompanije „Carinvest“ iz Kotora.\nPrezentaciji u Jazu kod Budve je prisustvovalo tridesetak predstavnika građevinskih, putarskih i komunalnih preduzeća iz svih delova Crne Gore, kao i zvaničnici iz Direkcije za saobraćaj Crne Gore. U neposrednim kontaktima sa predstavnicma Volvo grupe pokazali su veliki interes, posebno za korisnu nosivost, odnosno radni učinak i ekonomičnots eksponata, ali i drugih proizvoda iz programa kompanija „Volvo“ kamioni i „Volvo“ građevinske mašine. Sa višegodišnjim dobrim iskustvima u eksploataciji „Volvo“ kamiona i građevinskih mašina prisutne su iz „prve ruke“ upoznali predstavnici kompanije „Carinvest“ iz Kotora, koja u svom prevoznom parku od 40 vozila ima 15 sa „Volvo“ znakom.\nU ovoj kompaniji vrlo pozdano i profitabilno radi i 12 „Vovo“ građevinskih mašina. „Carinvest“ je nedavno preuzeo prvih pet, od ukupno 10 ugovorenih novih „Volvo FMX“ 86R kipera, što je, posle duže pauze, i prva veća kupovina „Volvo“ građevinskih kamiona u Crnoj Gori.\n← Sajam „Transport Logistic“ u Minhenu od 5. do 8. maja\nNaplata putarine na delu autoputa Banja Luka-Gradiška od 16. marta →\n„Geely“ kupuje i udeo u švedskom proizvođaču kamiona „AB Volvo“\n10. januara 2018. marko\nServiseri Volvo centra Novi Sad učestvovali na svetskom finalu takmičenja u Brazilu\n22. jula 2018. marko\n(VIDEO) Kamion bez vozača prevezao 50.000 konzervi piva\n29. oktobra 2016. 22. aprila 2017. marko


Predstavnički dom danas o smjeni Košarca i Ilića\nPočetna / Predstavnički dom danas o smjeni Košarca i Ilića\n10. Juna 2020. 9:48\nPredstavnički dom Parlamentarne skupštine BiH bi na sjednici zakazanoj za danas trebalo da razmatra zahtjeve za iniciranje glasanja o rekonstrukciji Savjeta ministara BiH, na način da se glasa o smjeni ministra spoljne trgovine i ekonomskih odnosa BiH Staše Košarca te o smjeni zamjenika ministra civilnih poslova BiH Siniše Ilića.\nZahtjeve su uputili poslanici: Predrag Kojović, Aida Baručija, Mirjana Marinković- Lepić, Damir Arnaut, Mirko Šarović, Dragan Mektić, Mira Pekić, Branislav Borenović, Nermin Nikšić, Saša Magazinović, Zukan Helez i Nada Mladina.\nU obrazloženju incijative za smjenu ministra Košarca se navodi da je u vrijeme proglašenog stanja nesreće u Federaciji BiH i vanrednog stanja u Republici Srpskoj ministar Staša Košarac prisustvovao okupljanju u jednom restoranu u Sarajevu, suprotno mjerama za suzbijanje pandemije koronavirusa i sprečavanje širenja zaraze, a koje je propisao Federalni štab civilne zaštite.\nDodaje se da je svojim neodgovornim ponašanjem ovaj ministar prekšio zakone koji su na snazi za vrijeme stanja nesreće/vanrednog stanja.\nZa zamjenika ministra civilnih poslova BiH Sinišu Ilića se navodi da je u vrijeme vanrednog stanja u Republici Srpskoj, u noćnim satima tokom vaskršnjih praznika organizovao šire okupljanje i slavlje kod svoje kuće, suprotno mjerama za suzbijanje pandemije koronavirusa i sprečavanje širenja zaraze, a koje je propisao Republički štab za vanredne situacije RS.\nPred poslanicima će biti i zahtjev Savjeta ministara BiH da se po hitnom postupku razmatra Prijedlog zakona o privremenim mjerama u radu pravosudnih i drugih organa BiH za vrijeme stanja prirodne ili druge nesreće na teritoriji BiH, kao i više prijedloga zakona koje su uputili poslanici.\nOznakeilić košarac smjena


Sindikat Nezavisnost: RTV žrtve batinaša proglasio krivcima - IndeksOnline.rs\nNaslovna Društvo Sindikat Nezavisnost: RTV žrtve batinaša proglasio krivcima\nNOVI SAD – Granski sindikat kulture i medija “Nezavisnost” osudio je danas izveštavanje portala Radio-televizije Vojvodine (RTV) o protestu solidarnosti u Novom Sadu zbog prebijanja trojice studenata Univerziteta u tom gradu, ocenivši ga kao “neprofesionalno, neetičko i sramno”, te zatražio da odgovorni za to budu odmah sankcionisani.\n“Internet portal pokrajinskog javnog servisa koji finanasiraju gradjani objavio je skandalozan tekst o ovom protestu u kojem je bez ikakvog dokaza i provera preneo tabloidni pamflet u kojem se studenti koji su bili žrtve batinaša, kao i pojedine javne ličnosti, optužuju za veliku prevaru”, ocenio je sindikat.\nNavodi se da su u izveštaju sa naslovom “Protest studenata u znak solidarnosti”, objavljenom na portalu RTV, a ispod podnaslova “Tuču huligana opozicija pokušala da predstavi kao napad na opoziciju”, iznete ozbiljne optužbe i uvrede na račun prebijenih studenata i nekoliko javnih ličnosti zbog njihovog društvenog ili političkog aktivizma “koji nije po meri aktuelne vlasti”.\n“Takav nivo izveštavanja ne samo da predstavlja kršenje novinarskog kodeksa i pravila profesije, već i Zakona o javnim medijskim servisima i krivičnih propisa. Paušalnim i smišljenim javnim blaćenjem pojedinih javnih ličnosti, pa i samih žrtava, RTV je ušao i u izuzetno opasnu kampanju širenja lažnih vesti, govora mržnje i izazivanja tenzija u društvu koje bi mogle da imaju nesagledive posledice”, upozorio je sindikat.\nČlanovi UGS Nezavisnost zaposleni u RTV pozvali su rukovodstvo te medijske kuće da se hitno oglasi o kako su naveli, “opasnom incidentu u pokrajinskom javnom servisu”, ;sankcionišu odgovorne za “besramni čin”, te da se javno izvine gradjanima koji finansiraju tu medijsku kuću.\n“To je njihova obaveza prema javnosti, ali i prema zakonima ove zemlje. Svako ignorisanje te obaveze, značilo bi da stoje iza uredjivačke politike čiji cilj je podsticanje nasilja u društvu”, piše u saopštenju.\nStudenti ;i aktivisti Združene akcije “Za krov nad glavom” Mihаjlo Nikolić i Mаrko Djelević pretučeni su prošlog petka usred dana u kampusu Univerziteta u Novom Sadu, nakon protesta za zaštitu zelenila u tom gradu, a Dejan Bagarić je pretučen u subotu uveče, takodje u kampusu, nakon protesta “Jedan od pet miliona”.


Kulturi 3.232.000KM, sportu 550.000KM\nPrema prijedlogu ovogodišnjeg budžeta Zeničko-dobojskog kantona, ustanove kulture mogu računati na ukupan iznos od 3 miliona i 232 hiljade maraka, što je neznatno više (oko 10.000) u odnosu na izvršenje iz prošle godine.\nTransfer za sport iznosi 550.000 maraka i prema riječima resornog ministra Mensura Sinanovića, ova sredstva su nedovoljna za brojne potrebe u ovoj oblasti.\nUstanove kulture na području Zeničko dobojskog kantona, zeničko Bosansko narodno pozorište, tri muzeja i 11 biblioteka u ovoj godini mogu računati na skoro isti iznos kao i prošle godine. Ipak, prema riječima resornog kantonalnog ministra, Mensura Sinanovića, važan je podatak da se ovaj iznos odnosi na oko 90 posto potreba institucija u oblasti kulture. Tu spadaju plate i materijalni troškovi. Ostalih 10 posto potreba kulturne institucije osiguravaju iz vlastitih prihoda ili putem transfera lokalnih zajednica, koje su osnivači.\nŠto se transfera za sport, ukupan iznos je 550.000 maraka i za oko 20 hiljada veći je u odnosu na izvršenje iz prošle godine. Ova su sredstva, prema riječima ministra Sinanovića nedovoljna, tim prije jer je na javni poziv apliciralo i 146 nevladinih organizacija. Najveći iznos bit će plasiran za kotizacije klubova. Kada je u pitanju sport, iz budžeta Kantona se ova oblast sufinasira, što znači da se moraju tražiti i drugi izvori finansiranja. Ministar Sinanović podsjeća, da sportski klubovi i organizacije, kroz kvalitetne projekte izvore prihoda mogu pronaći i kod domaćih i ino fondova.\nČabaravdića most i slastičarna na Jaliji 1925.godine


Turbinska tehnika - Rösler Oberflächentechnik GmbH\nRösler turbinska tehnika\nLake za servisiranje, velikog dejstva, rezistentne na habanje\nSrce svakog postrojenja za sačmarenje je turbina. Ona utiče na rezultat sačmarenja i po pravilu je najveći konzument potrošnog materijala, ona je jedan od elemenata kojem je potreban najintenzivniji servis pa stoga nudi i najveću mogućnost uštede. Našim patentiranim novo- razvijenim turbinama serije Gamma G i Rutten Gamma spremili smo turbine sa inovativnim dizajnom lopatica – za maksimalno dejstvo, visokog kvaliteta i sa mogućnošću znatne uštede energije.\nUbeđeni smo, da možemo da optimiramo Vaš sistem sačmarenja – sa garancijom uspeha. Ukoliko posle rekonstrukcije ne budete sasvim zadovoljni rezultatom, besplatno ćemo izvaditi turbine!\nPregled prednosti naših turbina:\nManji utrošak prilikom servisiranja\n16 puta veća otpornost na habanje Vreme postojanosti i do 40.000 sati*\nKraće vreme obrade\nDo 77% veći učinak sačmarenja I oslobađanje novih kapaciteta\nDo 25% ušteda troškova i ispunjenje važnih smernica za zaštitu okoline*\nManja potrošnja radnih sredstava\nDo 30% uštede troškova za sačmu i rezervne delove*\n*U zavisnosti od primene; U poređenju sa uobičajenim turbinama\nGama G: turbina čije je servisiranje najlakše na svetu\nRevolucionarnom Gamma G turbinom Rösler je napravio ogroman korak u kontinuiranom razvoju turbina. To je turbina čije je servisiranje najlakše na svetu, turbina koja se može jednostavno instalisati i nadograditi na široku paletu postrojenja i pri tom ima jedinstven odnos cena-učinak.\nEkstremno velika brzina izbacivanja zbog proračunatog ugla zakrivljenosti pa zato i precizno izbacivanje sredstva za sačmarenje pri optimalnom stepenu dejstava\nEnergetski eficijentno izbacivanje sredstva za sačmarenje čak do 15%\nInteresantan oblik lopatica u zaštićenom dizajnu\nSpecijalne lopatice od kovanog alatnog čelika za visoku rezistenciju na habanje\nJednostavno vraćanje smera obrtanja turbinskog točka\nLopatice koje se mogu koristiti sa obe strane\n3-stuko vreme trajanja po lopatici, zavisno od sredstva za sačmarenje\nJednostavna zamena lopatica preko poklopca turbine\nRUTTEN Gamma: za dugo trajanja i ekstremnu rezistentnost na habanje\nNaše turbine visokog učinka iz serije RUTTEN Gamma imaju i do 16 puta duži vek trajanja u odnosu na uobičajene turbine. Legura od čvrstog metala, lopatice koje se mogu koristiti sa obe strane, jednostavno okretanje smera obrtanja točka turbine čine to mogućim.\nVelika lakoća servisiranja kao i energetski eficientno izbacivanje sredstva za sačmarenje i do 25% su takođe prednosti ovog inovacionog dizajna lopatica.\nMaksimalna brzina izbacivanja zbog proračunatog ugla zakrivljenosti pa zato i precizno izbacivanje sredstva za sačmarenje pri optimalnom stepenu dejstava\nEnergetski eficientno izbacivanje sredstva za sačmarenje čak do 25%\nLopatice od legure ekstremno otporne na habanje sa visokom rezistencijom na habanje\n10 - 16 puta duži vek trajanja, zavisno od sredstva za sačmarenje


NVO Mladiinfo Montenegro (m!M) i Gradsko pozorište uspostavili su saradnju u pogledu promovisanja kulturnog sadržaja namijenjenih mladima iz Opštine Podgorica.\nOva saradnja uspostavljena je sa ciljem da se zaintersuju mladi ljudi za kulturne sadržaje iz oblasti pozorišne umjetnosti i da se stanovništvu posebno mladima omogući lakši način informisanja o kulturnim dešavanjima.\nm!M će u narednom periodu objavljivati mjesečne repertoare Gradskog pozorišta u sklopu nagradnih igara dodjeljivaće i po 10 ulaznica pratiocima sajta na mjesečnom nivou.\nUlaznice su isključivo za predstave koje se igraju u KIC-u “Budo Tomović”, a dodjeljivaće se za predstave igrane na Večernoj sceni, Dramskoj sceni za djecu, kao i Lutkarskoj sceni za djecu.\nm!M i Gradsko pozorište će i u budućem periodu sarađivati na zajedničkim aktivnostima kako bi unaprijedili promovisanje kulturnih sadržaja u našem gradu i kako bi na što bolji način informisali omladinu o repertoaru koji im se nudi.\nNovembarski repertoar može se već naći sajtu, dok će se ulaznice dodjeljivati u okviru nagradnih igara pratiocima FB stranice Mladiinfo Montenegro.


Milko Grmuša: Koliko puta su zvanični predstavnici RS već odlučili da Srpska uđe u NATO? | Frontal\nKoliko puta su zvanični predstavnici RS već odlučili da Srpska uđe u NATO?\nNarodna skupština Republike Srpske, kao i predstavnici političkih partija iz Republike Srpske u Parlamentarnoj skupštini Bosne i Hercegovine, prije više od deset godina su donijeli formalne dokumente kojima su izrazili odluku da Bosna i Hercegovina, zajedno sa Republikom Srpskom, postane članica NATO saveza. Riječ je o sljedećim aktima:\n1. Deklaracija o strateškim opredjeljenjima Republike Srpske u sistemu odbrane BiH („Službeni glasnik Republike Srpske“ br. 63/2005);\n2. Zakon o odbrani Bosne i Hercegovine („Službeni glasnik BiH“ br. 88/2005).\nU Deklaraciji o strateškim opredjeljenjima Republike Srpske u sistemu odbrane BiH na više mjesta se eksplicitno izražava spremnost i volja Republike Srpske da BiH što prije postane formalni član NATO alijanse. Tako je u preambuli Deklaracije navedeno da Narodna skupština Republike Srpske pruža „punu podršku ulasku Bosne i Hercegovine u “Partnerstvo za mir” i NATO savez“. U članu 1.2 Deklaracije navedeno je da „dodatne garancije bezbjednosti Bosne i Hercegovine trebaju predstavljati prijem u Partnerstvo za mir, kao i što brže uključivanje Bosne i Hercegovine u političko članstvo NATO saveza“.\nU članu 1.3 Deklaracije navedeno je da „sa daljim napretkom u izgradnji samoodrživog mira i demokratskog sistema, a i kao članica Partnerstva za mir i NATO, Bosna i Hercegovina će mijenjati karakter odnosa sa međunarodnim vojnim i bezbjednosnim snagama prisutnim na njenom tlu“.\nU članu 2.2 Deklaracije navedeno je da je jedan od ciljeva i namjena Oružanih snaga BiH „pružanje vojne odbrane Bosne i Hercegovine u slučaju napada, posebno u kontekstu članstva Bosne i Hercegovine u Partnerstvu za mir i NATO“.\nU članu 2.7 Deklaracije navedeno je da „naglašenije postaju funkcije usljed učešća u međunarodnim mirovnim operacijama, te zbog članstva Bosne i Hercegovine u međunarodnim asocijacijama, Partnerstvu za mir i NATO“.\nKad je riječ o Zakonu o odbrani Bosne i Hercegovine, u članu 84. tog Zakona („Aktivnosti za prijem u NATO“), stoji sljedeće: „Parlamentarna skupština, Savjet ministara Bosne i Hercegovine, Predsjedništvo, te svi subjekti odbrane, u okviru vlastite ustavne i zakonske nadležnosti, sprovešće potrebne aktivnosti za prijem Bosne i Hercegovine u članstvo NATO-a“.\nZa navedene akte glasali su u Narodnoj skupštini RS i SDS, SNSD i PDP, baš kao što su iste stranke glasale u Parlamentarnoj skupštini BiH i za Zakon o odbrani BiH.\nNarodna skupština Republike Srpske nikad kasnije nije stavila van snage Deklaraciju o strateškim opredjeljenjima RS u sistemu odbrane BiH, odnosno nikad niti od SNSD-a niti od SDS-a, niti od PDP-a nije stigla inicijativa za stavljanje tog akta van snage, tako da taj akt i dalje predstavlja valjan izraz političko-pravne volje Narodne skupštine Republike Srpske.


Kijev odbacilo izjavu Lavrova o žitu kao "praznu priču"\nKijev odbacilo izjavu Lavrova o žitu kao „praznu priču“\nTanjug 8. juna 2022. 14:47\nKIJEV – Ukrajinsko ministarstvo spoljnih poslova reagovalo je danas na izjavu ruskog ministra spoljnih poslova Sergeja Lavrova da Moskva neće iskoristiti situaciju u svoju korist ukoliko Kijev dozvoli da pošiljke žita bezbedno odu preko Crnog mora.\nOn je izjavu Lavrova ocenio kao „praznu priču“.\n„Potrebna je vojna oprema da bi se zaštitila obala i misija mornarice koja bi patrolirala izvoznim rutama u Crnom moru. Rusiji se ne može dozvoliti da koristi koridore žitarica za napad na južnu Ukrajinu“, napisao je portparol ministarstva spoljnih poslova Oleg Nikolenko na Tviteru, prenosi Rojters.\nLavrov je ranije danas nakon sastanka u Ankari sa turskim ministrom spoljnih poslova Mevlutom Čavušogluom rekao da se nada da bi pitanja u vezi sa isporukama žita iz luka u Ukrajini mogla biti rešena, pod uslovom da Kijev deminira vode oko njih.\nLavrov je naglasio da je na Ukrajini da reši problem isporuka žitarica deminiranjem svojih luka i da nije potrebna nikakva akcija sa ruske strane, jer je ona već preuzela neophodne obaveze.\n„Svakog dana izjavljujemo da smo spremni da garantujemo bezbednost brodova koji napuštaju ukrajinske luke i kreću ka Bosforskom zalivu, spremni smo da to uradimo u saradnji sa našim turskim kolegama“, rekao je Lavrov.


Pregovori o članstvu EU-Srbija 21. januara\nNaslovnica NAJNOVIJE Svijet Pregovori o članstvu EU-Srbija 21. januara\nSrbija – Pregovori o članstvu Evropske unije i Srbije će početi u januaru, a tačan datum će biti naknadno utvrđen, zaključak je zasjedanja šefova diplomatija EU koje je u toku. Grčka je kao budući predsjedavajući Evropske unije danas u Briselu obavijestila šefove diplomatija EU da planira 21. januara sazvati međuvladinu konferenciju EU – Srbija, čime će pregovori o članstvu početi.\nTo je večeras novinarima u Briselu rekao evropski komesar za proširenje Stefan File. Na pitanje da li stav u zaključcima današnjeg ministarskog zasjedanja EU da Srbija prije ulaska u EU mora potpisati pravno obavezujući sporazum o sređivanju odnosa sa Prištinim znači da na neki način Srbija mora priznati nezavisnost Kosova, predsedavajući zasjedanja, litvanski ministar Linas Linkevičijus je rekao da će taj obavezujući sporazum biti neophodan u budućnosti.\nOn je rekao da su svi ministri danas povoljno ocijenili proces normalizacije odnosa Beograda i Prisstine koji je doveo do istinskog napretka, pa je u zaključcima upravo tako i rečeno da budući sporazum treba obezbjediti dalji povoljan razvoj. Linkevičijus je rekao da su svi ministri ukazali na “opipljive rezultate” u normalizaciji odnosa Beograda i Prištine.\nFile je rekao da ne vidi razlog da normalizacija odnosa Beograda i Prištine kao “uporedan proces” na bilo koji način koči put Srbije ka članstvu u Uniji.\nDačić: Ovo je historijski događaj\nPremijer Srbije Ivica Dačić ocijenio je da jednoglasna odluka ministarskog savjeta EU da u januaru počnu pregovori o pristupanju Srbije EU predstavlja istorijski događaj za Srbiju, koji su čekale mnoge generacije. Dačić je rekao da će pregovori o pristupanju početi pod grčkim predsjedavanjem najvjerovatnije 21. januara.\nOn je naveo da je večeras razgovarao telefonom sa visokim predstavnikom EU Ketrin Ešton koja ga je obavijestila o ovoj odluci i čestitala, ističući da su sve zemlje imale veoma visok nivo pohvala za sve što je Vlada Srbije uradila.\n“Ovo je historijski događaj za Srbiju. To je dan koji su čekale mnoge generacije građana i to je bio cilj mnogih političkih garnitura i vlada”, rekao je Dačić za Radio-televiziju Srbije.\nDačić je istakao da je ponosan na sve što je njegova vlada uradila, te zahvalio prvom potredsjedniku Vlade Aleksandru Vučiću i predsjedniku Srbije Tomislavu Nikoliću na trudu i političkoj odgovornosti što su doveli zemlju do stepenice nikad bliže EU.


NovaEnergija.net » Ova traka napuniće električni automobil za još 5 km vožnje Ova traka napuniće električni automobil za još 5 km vožnje – NovaEnergija.net\nwritten by Jelena Jovičić May 30, 2016\nElectRoad, izraelski startap, napravio je novo rešenje za bežično punjenje električnih automobila i to direktno na autoputu.\nElektrična vozila su savršeno rešenje za probleme zagađenja vazduha sa kojima se suočavaju urbana mesta. Ali, njihove baterije mogu da proizvedu dovoljno snage za ograničenu razdaljinu, takođe, baterije su teške i skupe.\nIzraelski startap je odlučio da napravi drugačiji pristup koristeći specijalizovanu tehnologiju koja snabdeva električnom energijom automobil bežično sa puta i tako dozira potrebu za skupim baterijama.\nElectRoad kaže da električne trake mogu da se integrišu na urbanim i auto-putevima na razdaljini od jednog kilometra i da će automobil moći da pređe još 5 kilometara nakon što se napuni na električnoj traci. Kompanija ima cilj da u početku instalira ovakve trake na tranzitnim putevima.\nStartap se nada da će ući na tržište koristeći postojeću infrastrukturu i trake autobusa, u dogovoru sa lokalnim vlastima širom Evrope.\nOva traka napuniće električni automobil za još 5 km vožnje was last modified: May 30th, 2016 by Jelena Jovičić\nApple, Microsoft i Google drže 23% američkog korporativnog keša\nVideo u Ultra HD formatu: Vimeo uskoro...\nU Srbiji je nezaposleno 31,2 odsto mladih,...


Ruska Federacija donirala je Srbiji 30 tenkova T-72MS, a prvi su već dopremljeni. Vrednost ove donacije je oko 30 miliona evra.\nKako je doskorašnji ministar odbrane Aleksandar Vulin rekao u maju prošle godine pred vojnu paradu u Nišu, kada je ovaj tenk prikazan, tenkove T-72 Srbija je dobila kao donaciju u okviru vojno-tehničkog sporazuma koji je postignut između predsednika Aleksandra Vučića i Vladimira Putina. On je tada dodao da će naše oklopne jedinice zahvaljujući toj donaciji, biti „značajno unapređene i ojačane“.\nU okviru vojno-tehničkog sporazuma, Srbija je od Rusije, pored ovih tenkova, dobila i druga oklopna vozila, 30 oklopnjaka BRDM-2, od kojih su neki već stigli u Srbiju.\nNajveća i najvažnija novina jeste činjenica da će Vojska Srbije prvi put imati tenk sa aktivno-reaktivnim oklopom.\nTo su tenkovi sa mogućnošću lansiranja raketa iz cevi topa kalibra 125 milimetara, tu je i spregnuti mitraljez 7,62 milimetra, koji se nalazi uz cev topa i prati okretanje kupole, kao i mitraljez kalibra 12,7 milimetara na vrhu, koji se okreće nezavisno od kupole.\nJedan od najpoznatijih proizvoda ruskog naoružanja koji stiže u Srbiju imaće i jači motor i bolju elektronsku opremu. Unapređeni tenk T-72 svoje sposobnosti potvrdio je i na bojnom polju, a u Siriji se pokazao neuništivim.\nMoć ovog tenka najbolje je demonstrirana na vežbi koja je održana poligonima Albino, Golovenki i Mulino u okolini Moskve.\nRuski tenkisti uvežbavali su na tenkovima T-72 i T-80 brzinu reakcije, odnosno za koje vreme mogu da pogode metu koja se pojavljuje samo na trenutak.\nMete koje su bile udaljene od 700 metara do dva kilometra, gađali su topovskim granatama i tenkovskim mitraljezima.


Srbija savladala Kinu nakon velikog preokreta golom 14 sekundi pre kraja - Admiral Bet SPORT\nMarko Đinđić Posted on 13. aprila 2019. 18:45 13. aprila 2019. 18:06\nHokejaška reprezentacija Srbije ostvarila je veliku pobedu u trećem kolu Svetskog prvenstva Druge divizije A grupe.\nSvetsko prvenstvo održava se u Beogradu, a naša reprezentacija je dočekala Kinu, koju je savladala nakon velikog preokreta – 6:5 (1:2, 1:3, 4:0).\nKinezi, koji su poslednji u grupi sa četiri poraza, vodili su posle prve dve trećine rezultatom 5:2 i delovalo je kao da će upisati prvu pobedu, kao i da će Srbija upisati drugi poraz. Međutim, naši hokejaši se nisu predavali i stigli su do izjednačenja, a na kraju i do pobede, pošto je Viktor Kastel 14 sekundi pre kraja meča postigao pobedonosni pogodak.\nSrbija večeras igra protiv Belgije od 20:00, u veoma bitnom meču. Ako Srbija pobedi, preuzeće prvo mesto od Australije, koje vodi u viši rang.\nTagovi : hokej, hokejaška reprezentacija srbije, svetsko prvenstvo\nIpsvič napustio Čempionšip posle 17 godina, Milvol šokirao Šefild u 95. minutu!


Trgovci i proizvođači spremni da sprovedu odluku o ograničavanju cena – Vesti iz srbije i sveta\nHome > Ekonomija > Trgovci i proizvođači spremni da sprovedu odluku o ograničavanju cena\nby Janko Vesic - Dezember 3, 2021 Dezember 3, 2021 031\nOvo ističu sagovornici “Novosti”, ukazujući da građani ne treba da strahuju. Podsetimo, ograničenje cena se odnosi na svinjski but, suncokretovo ulje, šećer kristal, brašno tip 400 i dugotrajno UHT mleko sa 2,8 odsto mlečne masti. Proizvođači ovih namirnica obavezni su da ih isporučuju u prosečnim količinama za poslednjih 12 meseci. Državni sekretar u Ministarstvu trgovine Uroš Kandić ističe da će se poštovanje ove uredbe lako kontrolisati.\n– Ne očekujem da će biti potrebno da delujemo represivno – kaže Kandić.\n– Predstavnici Vlade razgovarali su sa proizvođačima i trgovcima pre donošenja Uredbe i svi se odgovorno ponašaju. Jasno im je da ne može sav teret poskupljenja da bude na građanima.\n– U ovom trenutku to je najefikasnija mera, a ukoliko bude potrebno dozirano ćemo iz robnih rezervi proizvođačima obezbeđivati sirovine po subvencionisanim cenama za ovih pet kategorija namirnica – objašnjava Kandić.\n– Nema potrebe da građani strahuju i da prave zalihe – kaže Malinović.\n– Trgovci, veletrgovci i proizvođači će poštovati sve što je Vlada definisala u cilju održavanja stabilnosti tržišta. Određen je razuman rok za ovu meru, koja je dobra i za psihološku stabilnost građana jer pokazuje da država brine o njihovom snabdevanju.\nJanuar 17, 2022 Januar 17, 2022 012\nOktober 30, 2021 Oktober 30, 2021 039\nU dve investicije uložili smo više od pet milijardi evra\nNovember 25, 2021 November 25, 2021 040\nGosti iz stranih zemlja ubrizgali finansijsku injekciju u kasu Grada


SRS: Hag nas progoni! – NovostiDana.rs\nSRS je saopštenju naveo da su Vjerica Radeta i Jojić visoki funkcioneri SRS-a i članovi tima za odbranu Vojislava Šešelja pred Haškim tribunalom, kao i da Ostojić nikada nije bio član tima za Šešeljevu odbranu, ali su ga haški istražitelji „pritiskali da lažno svedoči“ protiv predsednika radikala, o čemu je 2006. godine napisao knjigu pod naslovom „Haški svedok“.\n„Ne postoji pravni osnov da srpske vlasti isporuče Radetu, Jojića i Ostojića Haškom tribunalu. U Statutu Međunarodnog krivičnog suda za bivšu Jugoslaviju ne postoje odredbe u vezi sa nepoštovanjem suda. Ovo krivično delo su definisale sudije Tribunala koje su ga uvrstile u Pravilnik o postupku i dokazima“, dodaje se u saopštenju.\n„Srpska radikalna stranka upozorava predstavnike režima da ne postoji nijedan pravni akt koji obavezuje Srbiju da isporučuje svoje državljane zbog navodnog nepoštovanja suda i da samim tim nemaju ingerencije da postupaju po zahtevima Haškog tribunala“, piše u saopštenju.


Novi dokazi o poreklu homo sapiensa\nSre Jan 12, 2011 8:56 pm\nTim izraelskih arheologa pronašao je krajem prošle godine, u pećini Kasem u centralnom Izraelu, zube stare oko 400.000 godina, dokaz koji bi mogao da pobije dosadašnje teorije o poreklu modernog čoveka, to jest homo sapiensa, saopštili su arheolozi.\n"Ovo je jako uzbudljivo", kazao je arheolog Avi Gofer, čiji je tim sa Univerziteta u Tel Avivu skenirao zube rendgenom i datirao ih prema sloju zemlje u kojem su pronađeni, prenosi agencija AP.\nGofer je istakao da su potrebna dodatna istraživanja koja će pokazati da li se može reći da su pronađeni zubi najraniji dokaz o postojanju čoveka. Ukoliko se ispostavi da jesu, to menja celu teoriju evolucije.\nStručnjak za praistoriju sa Univerziteta u Kembridžu ser Pol Melars smatra da je, ipak, rano reći da su ti zubi ljudski. "Pre bih mogao da kažem da oni pripadaju precima modernog čoveka, neandertalcima", rekao je Melers i dodao da su zubi često nesiguran pokazatelj porekla i da bi o njemu više govorile kosti ili lobanja.\nPećina Kasem otkrivena je 2000, a iskopavanja su počela 2004. godine.\nPrema dosadašnjoj teoriji, homo sapiensi i neandertalci potiču od zajedničkog pretka, homo erektusa koji je živeo u Africi pre oko 700.000 godina. Jedna grupa je emigrirala u Evropu i njihovi potomci su neandertalci, dok je druga grupa ostala na afričkom kontinentu i evoulirala u homo sapiensa.\nboemija kapa Dunav markovic prvenstava izmedju mika проза đura slikarstvo metafizika smrt ilija vinaver deteta lovac svetskih antic milena nevidljiva milan Tarbuk zitu umetnost jakšić drame


Po završetku Drugog svetskog rata, 1945. godine, formiran je Sportski odbor za veslanje Fiskulturnog saveza Jugoslavije. Prvo prvenstvo Jugoslavije u novoj državi održano je 18. i 19. avgusta 1946. u Šibeniku, da bi 5. decembra 1948. bio osnovan novi Veslački savez Jugoslavije. Sedište novog Saveza bilo je u Beogradu sve do 1957. godine, kada je preseljeno u Split. Ovaj Savez funkcionisao je 43 godine, sve do 1991. i raspada Socijalističke Federativne Republike Jugoslavije.\nZa to vreme, SFRJ je bila domaćin 46. prvenstva Evrope 1956, Drugog prvenstva sveta za seniore 1966, Drugog prvenstva sveta za omladince 1971. godine, kao i Svetskih prvenstava za seniore 1979. i 1989. godine. Ova međunarodna takmičenja održana su na Bledskom jezeru u Sloveniji, dok je Svetsko prvenstvo za juniore 1978. godine održano u Beogradu. U ovom periodu prvi put su se za reprezentaciju Jugoslavije na Evropskom prvenstvu 1955. u Bukureštu takmičile i žene, a nacionalni tim učestvovao je i na Prvom prvenstvu sveta za seniore 1962. godine.\nKada je došlo do raspada SFRJ i formiranja Savezne Republike Jugoslavije 1991, Beograd ponovo postaje sedište Veslačkog saveza Jugoslavije. Tada je na Osnivačkoj skupštini Saveza za predsednika izabran Milorad Stanulov, istaknuti veslač i sportski radnik. Doneta su i usklađena dokumenta Saveza (Statut, Pravila takmicenja, Pravilnik o registraciji...), oformljen je Izvršni odbor, Odbor kontrole, trenerska i sudijska komisija, čime je nastavljeno clanstvo Jugoslavije u Svetskoj veslačkoj federaciji, Kupu Nacija i Balkanskoj federacijii.\nOd 1996. godine Veslački savez Srbije i Veslački savez Jugoslavije imaju objedinjeno rukovodstvo na čije čelo je izabran Danko Đunić, nekadašnji proslavljeni veslač i izuzetni sportski radnik. Savezna republika Jugoslavija prestaje da postoji 2003. godine i umesto nje se formira Državna zajednica Srbija i Crna Gora. Prateći te promene Veslački savez Jugoslavije menja naziv u Veslački savez Srbije i Crne Gore (VSSCG) a sistem objedinjenog rukovodstva koji je postojao od 1996. godine nastavlja da funkcioniše. Novi Savez nasledio je sva prava i obaveze VSJ i zadržao članstvo u međunarodnim sportskim institucijama. Te iste, 2003. godine, naša zemlja bila je domaćin Svetskog prvenstva za mlađe seniore (do 23 godine starosti), koje je održano od 24. do 27. jula u Beogradu, na Adi Ciganliji.\nNove promene usledile su u maju 2006. godine, posle referenduma koji je održan u Crnoj Gori, nakon koga je Srbija postala nezavisna država. Veslački savez Srbije i Crne Gore prestaje da postoji, a njegov kontinuitet i članstvo u međunarodnim organizacijema nastavlja Veslački savez Srbije. Naša veslačka reprezentacija počinje da se takmiči pod državnim obeležjima Republike Srbije, a 2008. godine organizuje se Svetsko univerzitetsko prvenstvo u Beogradu.\nPotom su, u organizacionom smislu, usledili mnogo veći izazovi. Zbog rada Veslačkog saveza Srbije, rezultata naših veslača i veslačica na međunarodnom nivou, ali zahvaljujući i razvoju zemlje, Beograda i same Ade Ciganlije, stvoreni su uslovi koji su dozvolili organizovanje i najvećih svetskih takmičenja, što je prepoznala i FISA. Beograd je tako 2012. godine organizovao Svetski kup, koji je ujedno bio i Kvalifikaciona paraolimpijska regata za Paraolimpijske igre u Londonu iste godine. Usledili su zatim organizacija Evropskog prvenstva za seniore 2014. i još dva svetska kupa - 2017. i 2018. godine.\nKruna rada našeg Saveza ipak je usledila u septembru 2019, kada je Svetska veslačka federacija Srbiji dodelila organizaciju seniorskog Svetskog prvenstva 2023. godine.


Kako prenosi agencija Rojters, u trenutku kada se bombaš samoubica razneo, u prodavnici čaja su se nalazili vojnici i civili koji su pili čaj, naveli su lokalni stanovnici.\nJedan od stanovnika, Ahmed Ismail, rekao je za Rojters da je čuo eksploziju, ali da mu vojnici nisu dali da priđe licu mesta.\nVojna baza blizu koje se dogodila eksplozija nalazi se u blizini turskog vojnog garnizona koji pomaže u obuci somalijskih trupa, navodi Rojters.\nNiko još uvek nije preuzeo odgovornost za eksploziju, ali, kako navodi britanska agencija, islamistička grupa Al Šabab često izvodi bombardovanja i napade u Mogadišu i drugde u Somaliji.\nAl Šabab želi da sruši centralnu vladu Somalije i uspostavi sopstvenu vladavinu zasnovanu na strogom tumačenju islamskog šerijatskog zakona.\nSTRAŠNA NESREĆA U AUSTRIJI: Radnik iz BiH upao u ključali bazen sa cinkom, bori se za život\n11. 01. 2022. u 08:29\nSomalija bombaš samoubica teroristički napad tragedija Somalija vesti


Faktor | Do kada CIK mora imati novac da bi Opći izbori bili u oktobru\n19.01.2022. / 19:39\nNovac za provođenje izbora mora biti osiguran u roku od 15 dana od donošenja odluke Centralne izborne komisije (CIK) Bosne i Hercegovine o raspisivanju izbora, što je odredba Izbornog zakona Bosne i Hercegovine, kazali su u CIK-u.\nTo znači da novac potreban za Opće izbore 2022. mora biti operativan do sredine maja imajući u vidu da CIK odluku o održavanju izbora donosi u prvoj sedmici maja.\nVEZANI TEKST - Bakalar: Bez budžeta nema novca za Opće izbore, ne pomaže privremeno finansiranje\nU protivnom, pojasnili su u CIK-u, bit će kao i za lokalne izbore, odnosno morat će biti donesena odluka o odgodi izbora planiranih za oktobar.\nU CIK-u su dodali da se novac za Opće izbore, prema Izbornom zakonu BiH, osigurava u budžetu institucija Bosne i Hercegovine i međunarodnih obaveza, što znači da ne dolazi u obzir finansiranje iz, naprimjer, entitetskih budžeta.\nOno što je još moguće, pojašnjavaju iz CIK-a, jeste da Vijeće ministara Bosne i Hercegovine donese privremenu odluku kojom će biti osiguran novac.\nBudžeta institucija BiH za ovu godinu još nema i na snazi je privremeno finasiranje za prva tri mjeseca ove godine, na osnovu kojeg su institucije BiH funkcionirale i cijelu prošlu godinu.\nMeđutim, iako je sredina maja krajnji rok za osiguranje novca za Opće izbore 2022, sredstva su potrebna i ranije.\nNaime, kako nam je rečeno, za sutra je planirana sjednica CIK-a na kojoj treba biti donesena odluka o raspisivanju javnog poziva za sklapanje okvirnog sporazuma, između ostalog, za štampanje glasačkih listića.\n- Ugovor se ne može potpisati ako nema osiguranih sredstava – dodali su iz CIK-a.\nDio Izbornog zakona BiH\nCentralna izborna komisija Bosne i Hercegovine je sredstva za Opće izbore, ili barem jedan dio, pokušala osigurati kroz Operativni plan za prvi kvartal ove godine, koji je urađen jer je na snazi privremeno finansiranje institucija BiH koje i važi samo za kvartal.\nKako je saopćeno danas iz CIK-a, Ministarstvo finansija i trezora Bosne i Hercegovine taj plan nije odobrilo.\nIz CIK-a su pojasnili da su, u skladu sa instrukcijom Ministarstva finansija i trezora, a s obzirom na to da se ne radi o novim programima i aktivnostima (koje inače nije dozvoljeno finansirati iz privremenog finansiranja), dostavili operativni plan u iznosu od oko 1,8 miliona KM, što je propisana četvrtina iznosa kojeg su imali na raspolaganju 2020. godine na koju se, prema nekim obrazloženjima, "veže" privremeno finansiranje. Dio tog novca, nešto više od milion KM, išlo bi za izbore s obzirom na to da je toliko bilo predviđeno za provedbu lokalnih izbora 2020.\n- Ministarstvo finansija i trezora BiH nije odobrilo operativni/dinamički plan Centralne izborne komisije BiH koji je uključivao program posebne namjene "Opći izbori", tumačeći da se u konkretnom slučaju radi o "novom programu posebne namjene", što po mišljenju Centralne izborne komisije BiH nikako ne može biti slučaj.\nShodno navedenom, Kolegij Centralne izborne komisije BiH je dao nalog Sekretarijatu CIK-a da sačini novi operativni/dinamički plan koji će biti dostavljen Ministarstvu finansija i trezora BiH, kao i na znanje članovima Vijeća ministara BiH, Uredu Visokog predstavnika u BiH, Vijeću za implementaciju mira, Misiji EU u BiH i Misiji OSCE u BiH - saopćeno je iz CIK-a danas.\nOpći izbori 2022Centralna izborna komisija BiHbudžet institucija BiH


Premijer Izraela Benjamin Netanjahu tokom poseti planini Meron\nIzraelski predsednik Reuven Rivlin rekao je da će u sredu kontaktirati stranke u izraelskom parlamentu Knesetu u vezi sa procesom formiranja vlade nakon isteka 28-dnevnog perioda u kojem aktuelni premijer Benjamin Netanjahu nije uspeo da sastavi novu vladajuću koaliciju.\nNetanjahuov neuspeh vratio je proces Rivlinu, za koga se očekuje da će narednih dana jednom od Netanjahuovih protivnika pružiti priliku da formira vladu.\nMeđu verovatnim kandidatima su Jair Lapid, čija je centristička stranka Ješ Atid završila na drugom mestu iza Netaniahuove desničarske stranke Likud na martovskim izborima i Naftali Benet, šef male verske, nacionalističke stranke Jamina.\nRivlin takođe ima mogućnost da od parlamenta zatraži da jednog od svojih članova izabere za premijera.\nProces traženja koalicione vlade bio je neophodan nakon što ni jedna stranka nije uspela da osvoji većinu u Knesetu koji ima 120 mesta, na glasanju 23. marta, što su bili četvrti izraelski izbori u manje od dve godine.\nNetanjahu je razgovarao sa nizom rivala i načinio uvertiru bez presedana lideru male islamističke arapske stranke tokom njegovog neuspelog pokušaja da skupi većinu.\nDesničarske i jevrejske verske stranke, kao i tradicionalne levičarske i centrističke stranke, udvarale su se strankama koje predstavljaju izraelsku arapsku manjinu od oko 20 odsto, potencijalno ih tako osnažujući da utiču na vladu prvi put posle više decenija.\n71-godišnji Netanjahu premijer je od 2009. godine, nakon što je devedesetih godina obavljao istu funkciju tri godine. Borio se za ostanak na funkciji kroz dve godine političkog zastoja zbog neuspešnih izbora.\nSudi mu se zbog optužbi za krivičnu korupciju, a on je negirao bilo kakvo nezakonito delovanje.


Tadić: Ispred nas je samo EU – Nadlanu.com\nTadić: Ispred nas je samo EU\nObjavljeno 9. maja 2013. / 20:30:09\nSuština reformi mora da se dogodi u ophođenju prema građanima, u promeni političkog jezika, promeni odnosa prema obavezama, da radimo više nego do sada, da brže i bolje učimo i da ne pokazujemo aroganciju prema svemu što je različito od nas. Nisam čovek koji veruje u bezgrešnost Evrope i nisam evropski zanesenjak, kao što su mnogi godinama govorili. Ali jesam za evropske integracije, tokom kojih treba da zadržimo kritički pristup prema Evropi i time joj pomognemo. To je moja poruka na Dan Evropa, kaže Boris Tadić, počasni predsednik Demokratske stranke i bivši predsednik Srbije, u razgovoru za Danas.\nVerujete li u evropsku opredeljenost sadašnje vlasti?\n“Verovaću kada u dužem vremenskom intervalu ova vlada pokaže, ne samo formalnim delima već i političkom praksom, načinom ponašanja i vrednostima koje manifestuje, da razume ideju pomirene, ujedinjene i solidarne Evrope. Dokle god su u svakom saopštenju vladajućih stranaka agresija, mržnja i nerazumevanje prava na drugačije mišljenje, ne verujem da vladajuća koalicija ima stvarne evropske namere i da je usvojila evropske ideje”.\nSrbija u junu očekuje dobijanje datuma za početak pregovora s EU. Mislite li da će se Vlada, po dobijanju datuma, okrenuti suštinskim reformama?\n“To je veliko pitanje, s obzirom na to da su reforme koje nas očekuju izuzetno teške i bolne. Pitanje je ne samo političke održivosti koalicije koja je na vlasti već i sposobnosti da se te reforme sprovedu”.\nDa li je Vlada sposobna za njih?\n“Ova vlada za tu vrstu reformi nema dovoljno iskustva. To iskustvo mogu da saberu samo sve političke stranke koje su opredeljene za evropske integracije, jer mi nažalost nemamo neograničene ljudske resurse. Izgubili smo nekoliko decenija na besmislene ratove, koje su pre svega propagirale stranke koje su i sada na vlasti. Te godine nismo iskoristili za edukaciju ljudi i administracije za sprovođenje reformi. Potrebna nam je reforma zdravstvenog, obrazovnog, penzionog sistema, administracije, reforma u dnevnom ponašanju i razumevanju naših dužnosti i obaveza i povezanosti s međunarodnom zajednicom. Potrebna nam je reforma političke filozofije i zato je to ogroman posao koji seže duboko u kulturu našeg naroda, gde nam je takođe potrebna reforma. Ni jedna politička stranka, pa ni DS, ne može sama da sprovede te reforme. Zato nam je, osim nacionalnog konsenzusa, koji je prethodnih godina ostvaren o strateškim pravcima razvoja Srbije, a to su učlanjenje u EU i modernizacija društva, potrebno da imamo i konsenzus o tome kako ćemo izvesti te reforme”.\nUtisak je da se pitanje EU u Srbiji svelo pre svega na Kosovo. Zašto je to tako?\n“Takvo opažanje je razumljivo jer je Kosovo višedecenijski problem. U poslednje dve decenije taj kontekst i problem je uveo čitav naš narod u ratove ne samo s Albancima već i sa celim svetom. Ako se on ne rešava, nema dileme da ne možemo imati snage da sprovodimo dubinske reforme. Taj problem je bio istaknut kako bi se stvorio utisak da je to ključno pitanje našeg učlanjenja u EU. Rečeno srpskim jezikom, zbog velikog uticaja koje kosovski problem ima na naše živote i tragedija koju smo preživeli, Kosovo se percipira kao ključno pitanje evropskih integracija, a u stvari nije. Ključno pitanje je da li ćemo menjati kvalitet društva i biti sposobniji da se iznesemo s konkurencijom na međunarodnim tržištima, da proizvedemo kvalitetnije proizvode i plasiramo ih u konkurenciji s drugim tržištima, rešavamo probleme na civilizovan i miran način a ne manifestacijom agresije prema svima koji nisu kao mi”.\nMože li to Srbija i može li ona, kao što kaže prvi potpredsednik Vlade Aleksandar Vučić, da se po dobijanju datuma izjednači s većinom u regionu i u finišu bude uspešnija?\n“Svođenje evropskih integracija na trku sa zemljama u regionu nema mnogo smisla. U takvoj izjavi se kontekst vremena i političke utakmice pretvara u nešto što je kontraproduktivno. Suština jeste u tome da se ne takmičimo s drugim zemljama u regionu, jer može da se desi da one presporo sprovode reforme, pa da mi zbog njih usporimo. Mi treba sami da ubrzavamo naše reforme i da saberemo unutrašnje potencijale za njihovo izvođenje. Možemo i veoma brzo da ih sprovedemo i formalno dobijemo priznanje za to, a da kvalitet života građana ne bude bolji. U tom smislu, ne treba samo da verujemo u sud Evropske komisije, nego i sami treba da gledamo šta smo učinili. Ne treba da budemo kao učenici koji uče za ocenu. Deca veoma dobro uče za ocenu, ali kada proverite strukturu i kvalitet njihovog znanja, vidite da to baš i ne mora da bude najvišeg nivoa.\nŠta je Srbija naučila za ovih desetak godina koliko je u procesu integracija i koje evropske vrednosti je usvojila?\n“Imamo nekoliko neporecivih dostignuća, koja mogu biti razorena u godinama pred nama. Najveće dostignuće je da smo usvojili demokratiju. Kod nas se vlast dobija i gubi na demokratskim izborima. Danas nam se to čini kao prirodno stanje, ali donedavno smo bili u situaciji da se borimo i gubimo živote za priznanje volje građana. Pitanje je – da li imamo dovoljno snažne i demokratske institucije? Nažalost, nemamo, jer to i nije moguće za samo 12 godina. Zato moramo da ih osnažimo i sprečimo svaki reverzibilni proces. Velika je ideja Evrope, toga treba da budemo svesni, i zato je velika vrednost našeg nacionalnog konsenzusa oko evropskih integracija, jer hronično patimo od stalne opasnosti od sukoba i poništavanja svega što su prethodne generacije učinile. Pridruživanje EU je osiguranje mira i vraćanje vrednostima solidarnosti. I Evropa se muči i traga za odgovorima na teška pitanja, ali mi nemamo bolje i strateški izglednije rešenje od učlanjenja u EU. Ništa drugo ne postoji ispred nas”.\nboris tadićbudućnostdsevrointegracijeevropska unija